Hati Hati Penggunaan 'Baby Sleeper' Buat Si Manja, Boleh Berisiko Sebabkan Kematian!

Jika anda adalah seorang ibu, kami ingin bertanya sedikit, bagaimana cara tidurkan bayi tanpa buaian yang anda guna? Adakah anda
masih menggunakan buaian kini
, atau tilam mahupun
baby sleeper
?

Adakah anda tergolong dalam kalangan salah seorang daripada ibu bapa yang menggunakan pilihan ketiga iaitu
baby sleeper
? Jika jawapannya adalah ya, singkirkan pilihan ketiga tersebut bermula hari ini!

 Ini kerana ada sesuatu yang kurang menyenangkan mengenai
baby sleeper
 yang perlu anda tahu.

Untuk mendapatkan lebih banyak info berkenaan Keibubapaan, anda boleh klik
di sini
.

Cara tidurkan bayi tanpa buaian:
Baby
 sleeper
 dikaitkan dengan risiko kematian bayi

Suruhanjaya Keselamatan Produk Pengguna Amerika Syarikat (CPSC) teleh mengeluarkan amaran agar ibu bapa tidak menggunakan
baby sleeper
sebagai cara tidurkan bayi tanpa buaian di rumah.

Amaran ini susulan kajian dan penarikan balik produk yang menunjukkan 73 kematian
baby
 berlaku telah dikaitkan dengan
baby sleeper!

Pakar pediatrik menyatakan
bayi sepatutnya tidur di atas permukaan yang rata.
 Kajian dan siasatan telah menunjukkan bahawa sejumlah bayi yang meninggal dunia semasa tidur adalah disebabkan
baby sleeper
 atau
bassinet
 yang membuatkan mereka tidur bukan di atas permukaan yang rata. K

ajian mencadangkan bahawa keadaan
baby sleeper
 yang mempunyai kecondongan dalam sudut tertentu memberikan risiko untuk
baby
 maut apabila
baby
 tersebut bergolek dan seterusnya tidak mampu bernafas.

Cara tidurkan bayi tanpa buaian: Penarikan kembali produk baby sleeper

Ini menyebabkan syarikat pengeluar
baby sleeper
 seperti Fisher-Price telah menarik balik kesemua poduk
baby sleeper
 mereka pada bulan April yang lalu.

Begitu juga dengan produk daripada Eddie Bauer dan Disney yang turut memanggil kembali produk mereka daripada pasaran pada bulan Ogos 2019.

Sebelum ini, syarikat Fisher-Price telah berjaya menjual sebanyak 4.7 juta
baby sleeper
 sejak tahun 2009.

Baby sleeper
 yang dihasilkan daripada syarikat mereka merupakan idea daripada seorang jurutera syarikat yang menjadikan Fisher-Price merupakan satu-satunya syarikat yang menjual produk tersebut pada ketika itu.

 Jurutera mereka percaya bahawa, kenaikan sudut tertentu yang direka pada
baby sleeper
 tersebut boleh membantu bayi untuk tidur dengan lebih mudah. Ia merupakan satu produk yang sangat
hit
 pada ketika itu, namun kini ia sangat membahayakan keselamatan
baby
.

Bagaimana pula dengan car seat? Adakah ia cara tidurkan bayi tanpa buaian yang sesuai?

Menurut Dr. Emily A. Thomas, seorang jurutera keselamatan automotif di CR’s Auto Test Center, anda boleh
membiarkan bayi untuk tidur dalam car seat
 bagi tempoh yang pendek selagi mana ia digunakan dengan cara yang betul.

Antara perkara yang mungkin anda perlu tahu mengenai hal ini ialah:

Pertama,
sudut bagi
baby

car seat
 yang menghadap hadapan kereta
 telah diuji secara meluas dan ia amat penting bagi melindungi kepala dan tulang belakang bayi jika berlakunya sebarang perlanggaran.

Kedua,
baby

car seat
 sama ada jenis kekal atau boleh ditukar menjadi
stroller
, digunakan di bawah pengawasan anda sepenuh masa. Ia tidak digunakan untuk menidurkan bayi anda pada waktu malam tanpa sebarang pengawasan.

Ketiga,
baby

car seat
 telah direka dengan melibatkan sistem manfaat lima bintang. Ia adalah satu sistem yang mengekalkan posisi yang selamat dan betul untuk bayi anda.

Bayi tidak perlu mendongak atau mengangkat kepala mereka untuk terus bernafas selain mengelakkan kepala mereka daripada terlangkup.

Baby car seat bukan sahaja direka untuk melindungi bayi dalam sebarang perlanggaran atau kemalangan, malah ia juga dapat memastikan keselamatan bayi anda jika mereka tertidur dalam
car seat
 tersebut, tergelongsor ke bawah dan juga jika aliran udara terhalang atau rendah.

Menurut Ben Hoffman, pengerusi jawatankuasa eksekutif American Academy of Pediatrics Council on Injury, Violence, and Poison Prevention, kesemua data juga menunjukkan hasil yang sama.

Menurut beliau, kesemua data yang mereka perolehi berkenaan car seat ini menunjukkan bahawa
car seat
 tidak merisikokan keselamatan bayi jika bayi tertidur di dalamnya dalam tempoh yang pendek dan digunakan mengikut langkah yang diarahkan.

Saranan CPSC

CPSC telah menyarankan agar ibu bapa atau penjaga untuk berhenti daripada menggunakan
baby sleeper
 yang akan menyebabkan bayi berbaring pada sudut lebih daripada 10 darjah. Jika anda ingin mencari cara tidurkan bayi tanpa buaian,
baby sleeper
 mungkin tidak sesuai digunakan.

Ini adalah bertujuan untuk mengurangkan risiko sindrom kematian bayi secara mengejut (SIDS). Tambahan lagi, semasa produk
baby sleeper
 ini direka buat pertama kali, ia tidak mendapat penilaian daripada pakar pediatrik dan rekaannya bertentangan dengan cadangan daripada American Academy of Pediatrics berkenaan tidur yang selamat.

Selain itu, semasa pengujian produk yang dilakukan pada tahun 2009, Fisher-Price hanya bekerjasama dengan doktor keluarga, dan bukannya dengan pakar pediatrik untuk menentukan keselamatan produk yang mereka hasilkan.

Kesimpulannya, bagi menidurkan
baby
 anda selepas ini, baringkan mereka hanya pada permukaan yang rata kerana itulah kaedah yang amat disarankan.

Ini untuk mengelakkan bayi daripada sukar bernafas apabila
mereka bergolek atau telungkup.

Untuk membuatkan bayi tidur dengan lebih lena, ibu boleh gunakan kaedah
dream feeding
:

Jika anda baringkan bayi anda di dalam
baby sleeper
 yang mempunyai kecondongan darjah yang lebih tinggi, bayi anda akan mengalami kesukaran untuk mengangkat kepala mereka jika telungkup.

Trend terkini belum tentu boleh menyelamatkan nyawa
baby
 anda. Oleh sebab itu, dapatkan informasi secukupnya sebelum anda mencari cara tidurkan bayi tanpa buaian.


Mengapa Anda Perlu Makan Secara Sihat? Ini Manfaatnya Untuk Mental Dan Fizikal Anda!

Tahukah anda, ada banyak kelebihan makan secara sihat? Tidak dinafikan, kebaikan makanan seimbang mempunyai manfaatnya yang tersendiri.

Sama jugalah dengan amalan melakukan habit atau tabiat yang sihat setiap hati.
 Kebanyakan orang tidak memberi perhatian terhadap tabiat mereka dan kesannya kepada kehidupan masing-masing.

Sebagai contoh,
tabiat buruk seperti merokok
 bukan sahaja boleh memudaratkan kesihatan, ia boleh menyebabkan penyakit kronik
seperti  kanser paru-paru.

Manakala, tabiat yang sihat pula bukan sahaja bermanfaat dari segi kesihatan fizikal. Tetapi mental, emosi dan kehidupan sosial pengamalnya turut mendapat kebaikan yang sama.

Baca artikel ini untuk mengetahui kebaikan
makan secara sihat
 dan kebaikan makanan seimbang terhadap kesihatan.

Untuk mendapatkan lebih banyak info berkenaan Pemakanan Sihat, anda boleh klik
di sini.

Makanan sihat dapat mengawal berat badan

Tabiat yang sihat termasuklah makan dengan betul dan
bersenam secara tetap.

Selain itu, antara kelebihan makan secara sihat adalah ia dapat
membantu anda mengekalkan berat badan anda dan membuatkan anda bertenaga sepanjang hari.

Selain itu, ia boleh membantu mencegah pelbagai penyakit yang berkaitan dengan perut.

Makan hidangan utama anda 3 kali sehari dengan 2 atau 3 makanan ringan sepanjang hari memastikan
tekanan darah anda stabil
 dan mengurangkan penyimpanan lemak.

Pakar mendakwa bahawa mempunyai berat badan yang sihat atau beransur-ansur menurunkan berat badan berdasarkan pengambilan makanan seimbang dan terancang boleh
mengurangkan risiko mempunyai penyakit jantung
 dan batu hempedu.

Senaman bukan hanya untuk mereka yang ingin menurunkan berat badan. Senaman perlu bagi semua orang daripada semua peringkat umur dan jantina. 20 hingga 30 minit berjoging atau berjalan benar-benar boleh mengurangkan risiko seseorang mempunyai penyakit kardiovaskular.

Makanan seimbang boleh meningkatkan tenaga

Makanan yang tidak diproses boleh meningkatkan tahap tenaga dengan segala kebaikan semula jadi. Makan dengan penuh kesedaran dan bersenam selalu boleh membantu tidur anda.

Selain itu, satu lagi kelebihan makan secara sihat yang mungkin ramai terlepas pandang adalah kemampuannya untuk meningkatkan tenaga anda!

Banyak kajian mendapati bahawa orang yang mempunyai masalah tidur mengalami tekanan darah tinggi, kencing manis, tekanan perasaan dan penyakit jantung.

Untuk
membaiki masa tidur anda,
 tetapkan jadual tidur, sediakan tempat tidur yang selesa tanpa bunyi bising dan cuba untuk mengikut  jadual tidur pada setiap malam.

Baca juga:

Jangan Tangguh Lagi, Ini 7 Keistimewaan Yang Anda Dapat Jika Makan Sihat Setiap Hari!

Ketahui, Makan Sihat Bukan Hanya Untuk Badan, Tetapi Juga Untuk Mental Anda!

Dapat memanjangkan umur

Sentiasa mengamalkan tabiat yang baik benar-benar memberi peluang untuk anda hidup lebih lama dan lebih bahagia.

Oleh itu,
rancanglah masa 30 minit berjalan kaki
 dengan orang yang tersayang untuk benar-benar menikmati kehidupan bersama-sama.

Selain itu, umur yang panjang juga merupakan salah satu kelebihan makan secara sihat. Jadi, pilih makanan yang sihat dan kurangkan makanan segera dan mempunyai kandungan garam yang tinggi.

Kelebihan makan secara sihat, dapat melawan penyakit!

Terdapat banyak masalah kesihatan yang berkaitan dengan kurang senaman, seperti tekanan darah tinggi, artritis, kencing manis, penyakit kardiovaskular.

Pesakit kemurungan juga boleh mendapat manfaat daripada ini
 kerana aktiviti luar benar-benar boleh meningkatkan mood mereka dengan melepaskan sejenis bahan kimia dari otak yang membuatkan anda berasa lebih segar dan santai.

Tidak seperti tabiat buruk, tabiat yang baik adalah sukar untuk diamalkan dan lebih sukar untuk dikekalkan. Ia memerlukan keinginan dan perubahan cara fikir anda untuk benar-benar menjadi sebahagian daripada gaya hidup anda.

Walau bagaimanapun, sebaik sahaja anda berjaya mengamalkan tabiat yang sihat, anda pasti dapat menikmati kesan baiknya ke atas kesihatan anda.


6 Sebab Air Mani Jadi Berketul, Cuba 'Check' Pemakanan Anda!

Anda mengalami masalah air mani berketul? Usah khuatir, kami ada jawapan mengenai punca dan rawatan untuknya. Ingin tahu lebih lanjut? Jom sama-sama kita ikuti artikel ini!

Untuk mendapatkan lebih banyak info tentang Kesihatan Lelaki, sila dapatkannya
di sini.

6 punca air mani keluar berketul

#1. Pembekuan protein

Air mani sebenarnya terdiri daripada pelbagai jenis bahan dan salah satunya adalah protein.

Buat anda yang belum tahu, protein turut terlibat dalam proses pemekatan dan pencairan air mani.

Jadi, ketidakseimbangan pada zat protein dalam air mani akan memberi kesan pada bentuk fizikalnya.

Sekiranya proses pemekatan atau pembekuan protein berlaku pada sistem reproduktif lelaki akibat kurang ejakulasi, ia mungkin akan menyebabkan masalah air mani berketul.

Namun, anda tidak perlu risau kerana masalah ini amat mudah diselesaikan.

Caranya, lelaki hanya perlu tingkatkan kekerapan ejakulasi anda dengan
lebih kerap melakukan seks bersama pasangan
.

#2. Dehidrasi

Selain protein, air mani turut mengandungi air.

Sekiranya anda mengalami dehidrasi, tubuh badan anda akan mula mengalihkan cecair dari tempat yang dianggap kurang penting ke tempat yang memerlukan.

Ini termasuklah dari kantung air mani lelaki. Disebabkan itu, kurang minum air dan dehidrasi juga boleh jadi punca air mani berketul.

Penyelesaian bagi masalah ini adalah agak mudah, anda hanya perlu minum lebih banyak air bagi mengelakkan anda mengalami dehidrasi.

#3. Diet tidak seimbang

Secara fisiologi, manusia perlu makanan dan minuman untuk kelangsungan hidup.
Tanpa disedari, segala nutrien yang diambil akan memberi kesan kepada tubuh badan anda.

Begitulah juga dengan produktiviti air mani. Ia sebenarnya sangat bergantung kepada diet lelaki.

Jika anda mengamalkan diet yang tidak seimbang, maka air mani anda juga akan terjejas.

Diet yang tidak seimbang akan mengakibatkan air mani lelaki terjejas dari aspek kepekatan, warna dan bau.

Jadi, sila ubah diet pemakanan anda ya?

#4. Tahap testosteron rendah

Kondisi yang dikenali sebagai
hypogonadism
ini juga mungkin merupakan punca lelaki mengalami masalah air mani ketul.

Selain itu, ia juga akan mengakibatkan gejala lain seperti
kerap keletihan, kurang libido, sukar mengekalkan ereksi,
 keguguran rambut serta kehilangan jisim otot.

Jadi, ia adalah kondisi yang perlu dirawat dalam kadar segera.
Untuk mengubahnya, anda perlu ubah gaya hidup anda.

Antara perubahan yang boleh dilakukan adalah dengan melakukan lebih banyak senaman terutamanya senaman kardiovaskular bagi membantu meningkatkan tahap hormon ini.

Selain itu, anda juga perlu beri lebih perhatian terhadap pengawalan berat badan anda, okay?

#5. Air mani berketul akibat infeksi

Kadangkala, kondisi ini  juga mungkin disebabkan oleh infeksi seperti radang epididimis atau
epididymitis
.

Ia bukan sahaja akan menyebabkan masalah ketul air mani, malah turut
mengakibatkan kesakitan sewaktu ejakulasi
.

Punca radang epididimis ini berlaku bagi kalangan lelaki muda adalah akibat jangkitan pelbagai penyakit kelamin.

Bagi lelaki yang lebih berusia pula, ia mungkin disebabkan oleh pembesaran atau pembengkakan prostat.

Untuk merawatnya, anda perlu rujuk dengan pakar bagi mendapatkan ubat antibiotik yang berupaya merawat infeksi yang dinyatakan.

#6. Aglutinasi sperma

Pernah dengar tentang kondisi ini?

Untuk pengetahuan anda, aglutinasi sperma adalah punca air mani berketul yang sangat jarang berlaku kepada lelaki.

Ia akan berlaku apabila tubuh badan anda melakukan kesilapan dalam mengenalpasti sel sperma sebagai bahan asing di dalam badan.

Akibatnya, sperma akan bergumpal lalu menjadikannya berketul.

Tiada sebarang senaman atau rawatan di rumah yang boleh anda lakukan. Sebaiknya, rujuk doktor untuk mendapatkan rawatan lanjutan yang bersesuaian.

Air mani berketul akan mengganggu kesuburan?

Persoalan paling penting, adakah kondisi ketulan air mani ini akan menyebabkan
ketidaksuburan dalam kalangan lelaki
? Jawapannya, tidak.

Ia sama sekali tidak akan mengganggu kuantiti atau kualiti sperma lelaki. Jadi, tiada apa yang perlu lelaki risaukan jika anda mengalaminya.

Lagipun, air mani yang sedikit pekat akan menyebabkan ia kurang risiko terkeluar dari faraj lantas meninggikan lagi potensi pasangan untuk hamil.

Namun jika anda masih mempunyai kegusaran terhadapnya, segera berhubung dengan doktor anda!


Influenza Bukan Penyakit Biasa, Jom Ikrar Cegah Flu Menerusi Norma Baharu!

Apa itu flu? Ia bahaya atau tidak?

Untuk pengetahuan anda,
 influenza (flu) adalah penyakit yang menjangkiti sistem pernafasan dan disebabkan oleh virus influenza
.

Ia boleh menyebabkan pelbagai gejala sama ada ringan atau serius. Jika dibiarkan tanpa sebarang rawatan, ia boleh mengancam nyawa.

Di Malaysia yang merupakan salah sebuah negara tropika di atas garisan Khatulistiwa, kejadian wabak ini boleh berlaku sepanjang tahun.

Ditambah pula dengan penularan virus korona baharu pada ketika ini, sesuatu perlu dilakukan segera untuk membendung wabak flu dari terus berleluasa!

Pandemik COVID-19 buat keadaan lebih teruk!

Seperti mana yang kita semua sedia maklum,
dunia kini sedang dilanda pandemik COVID-19
.

Bermula di China dan seterusnya merebak ke seantero dunia, kini Amerika Syarikat pula menjadi negara yang paling terjejas teruk.

Negara kita juga tidak terkecuali terjejas dan kehidupan ‘norma baharu’ wajar diamalkan kini demi kesihatan masyarakat sejagat.

Sebenarnya, ia bukan sahaja perlu diamalkan ketika pandemik malahan juga setiap masa untuk kehidupan yang lebih sejahtera.

Dengan norma baharu ini, maka peluang kita untuk melawan COVID-19 dan pelbagai penyakit yang dianggap biasa seperti
flu, demam dan selesema akan dapat dibendung
.

‘Cegah Flu, Norma Baharu’

Program Imunisasi Sepanjang Hayat (Immunise4Life) telah bekerjasama dengan badan perubatan, individu berpengaruh serta organisasi bukan kerajaan (NGO) bagi menjayakan kempen ‘Cegah Flu, Norma Baharu’.

Buat anda yang mungkin belum tahu, ia adalah kempen ikrar atas talian kebangsaan yang menggesa orang ramai untuk terus melindungi diri dan orang tersayang daripada influenza.

Mesej yang ingin disampaikan menerusi kempen ini adalah untuk individu
mendapatkan vaksinasi flu setahun sekali
 bagi bersama membendung flu yang dianggap sebagai penyakit biasa.

Jom sama-sama kita berikrar untuk bersama mereka menerusi pautan ini:
https://www.actoflove.ifl.my/

Mengapa vaksinasi flu itu penting?

“Pertubuhan Kesihatan Sedunia (WHO) menganggarkan lebih 1 billion kes flu berlaku setiap tahun di mana 3 hingga 5 juta berada dalam keadaan parah, dan meragut nyawa lebih 650,000 orang seluruh dunia”, jelas Professor Datuk Dr Zulkifli Ismail, Pengerusi Jawatankuasa Teknikal Program Immunise4Life (IFL).

Menurut beliau lagi,
vaksinasi flu setahun sekali adalah satu kaedah terbaik
 untuk membendung penyakit ini yang sangat berbahaya buat golongan mudah terjejas seperti:

Kanak-kanak

Ibu hamil

Warga emas

Pesakit kronik

Jika kalian tidak tergolong dalam 4 kategori di atas ini, jangan berasa lega kerana anda juga berisiko terkena flu dan boleh membawa maut sekiranya mendapat jangkitan bakteria (
secondary infection)
.

Bagaimana pula untuk tahu jika kalian telah dijangkiti virus influenza? Ini simptom-simptomnya:

Demam

Selesema

Batuk

Bersin

Hidung tersumbat

Sukar bernafas

Sekiranya anda, ahli keluarga atau sahabat handai anda mengalami simptom yang dinyatakan di atas ini, maka segeralah berjumpa doktor
untuk mengelak komplikasi yang lain
.

Mencegah flu lebih baik dari mengubati!

Sudah menjadi lumrah untuk mencegah daripada merawat sebarang penyakit di muka bumi ini.

Kita boleh ambil contoh COVID-19 di mana sehingga kini masih tiada vaksin yang dapat dihasilkan.

Oleh itu, langkah pencegahan seperti normal baharu haruslah diamalkan untuk membendungnya.

Buat
anda yang masih keliru dengan terma normal baharu
 ini, ia merangkumi:

Kerap mencuci tangan dengan air dan sabun

Gunakan cecair sanitasi tangan

Amalkan penjarakan sosial

Elakkan bersalaman, bersentuhan atau berpelukan

Pakai pelitup muka ketika di luar rumah

Sebenarnya, ia bukan sahaja perlu dilakukan untuk memerangi COVID-19 sebaliknya juga untuk melawan pelbagai penyakit yang dianggap biasa seperti flu.

Selain mengambil vaksinasi setahun sekali, flu juga boleh dicegah melalui normal baharu ini.

Dalam pada itu, terdapat pelbagai lagi perkara yang mungkin kita semua boleh lakukan bersama.

Menurut Dr. Zulkifli lagi,
golongan yang paling mudah terdedah kepada virus influenza
 ini adalah bayi ekoran imunisasi tubuh badan yang masih lagi lemah.

Cara untuk melindungi bayi yang berusia bawah 6 bulan ini adalah
elak dari sentuh, pegang, dukung dan cium mereka
 tidak kira jika ia anak anda atau bukan.

Konklusinya, apa itu flu adalah sejenis penyakit biasa yang sering berlaku kepada kita namun ia tidak wajar dipandang ringan.

Oleh itu, segeralah kita semua mendaftarkan diri untuk berikrar bersama memerangi penyakit biasa yang sebenarnya luar biasa ini.

‘Cegah Flu, Normal Baharu’


Hati-hati Jika Zakar Selalu Sakit Selepas Bersama, Itu Mungkin Petanda Masalah Kesihatan Ini!

Kaum Adam, pernahkah pengalaman bersetubuh kalian beralih daripada kenikmatan kepada kesakitan apabila zakar melecet selepas bersama?

Hubungan seks tidak sepatutnya jadi menyakitkan. Jadi, mengapa sakit zakar boleh terjadi selepas bersama?

Jika mahu diikutkan, terdapat banyak kemungkinan penyebab sakit zakar selepas hubungan seks, merangkumi
penyakit kelamin (STD) tertentu
, jangkitan, dan kondisi kesihatan yang memerlukan perhatian.

Dalam kupasan kali ini, kita akan cuba mengenal pasti antara punca yang kerap menyebabkan lelaki mengalami sakit zakar selepas bersenggama, berserta rawatan yang boleh dilakukan!

Untuk mendapatkan lebih banyak info tentang Kesihatan Lelaki, sila dapatkannya
di sini.

Zakar melecet selepas bersama, ini mungkin puncanya!

Sebelum kupas mengenai pilihan rawatan yang boleh dicuba, mari kita kenali antara punca yang berpotensi menyumbang kepada masalah ini. Teruskan pembacaan!

#1 Faktor geseran

Tahukah anda, antara penyebab
zakar sakit
yang acap kali berlaku boleh diakibatkan oleh
seks yang kasar,
 berpanjangan atau berlebihan, terutamanya pada golongan lelaki muda!

Lebih-lebih lagi bagi mereka yang jarang atau tidak pernah bersetubuh sebelum ini, maka anda cenderung untuk alami rasa sakit pada kemaluan dek kerana jenis geseran baharu ini.

Tambah lagi, apabila bersama dalam tempoh yang sangat lama, kulit zakar juga berupaya menjadi sakit dan meradang akibat geseran dan gosokan, terutama jika melibatkan aktiviti seks ganas.

Perkara yang sama turut
menimpa mereka yang suka melancap
 atau ‘
handjob’
pasangan dengan lama!

Namun, seks oral jarang menyebabkannya dek kerana wujudnya elemen pelinciran air liur.

Justeru, elakkan risiko kecederaan pergeseran ini dengan mengamalkan pemakaian produk pelincir yang banyak terjual di pasaran, okey?

#2 Jangkitan saluran kencing (UTI), punca zakar melecet selepas bersama

Sekiranya bakteria daripada sistem pencernaan pergi ke saluran kencing, ia boleh membiak dan memicu UTI!

Jangkitan ini boleh menyebabkan kerengsaan dan keradangan pada zakar.

Untuk makluman, simptom-simptom UTI  merangkumi:

Sensasi terbakar atau sakit ketika kencing.

Bau air kencing yang tidak menyenangkan.

Sakit di bahagian bawah abdomen, kawasan pelvis, dan belakang.

Rasa hendak kencing dengan kerap, walaupun badan tidak menghasilkan air kencing yang banyak.

Baca juga:

#3
Balanitis,
punca zakar melecet selepas bersama

Balanitis
adalah keradangan pada kepala zakar, yang boleh memicu perubahan warna, pembengkakan, dan kesakitan. Kegatalan dan kerengsaan juga boleh berlaku!

Gejala-gejala ini mungkin berlaku di
bawah kulup zakar
, beberapa hari usai melakukan hubungan seks.

Selain itu, seks tidak dilindungi, kebersihan yang lemah, alergi, dan perengsa kimia berisiko meningkatkan risiko
balanitis
.

Bagi mereka yang mempunyai kecenderungan untuk memperoleh
balanitis
 selepas bersama, risikonya boleh dikurangkan dengan
mencuci zakar setelah melakukan aktiviti seksual.

Zakar melecet selepas bersama #4 Jangkitan penyakit kelamin (STD)

Kerengsaan atau rasa sakit zakar juga boleh menjadi indikasi kepada STD! Antara penyakit kelamin yang kerap berlaku; herpes kemaluan, klamidia, gonorea, dan sifilis.

Simptom-simptom lain akibat STD pada lelaki, merangkumi:

Zakar mengeluarkan cecair

Sakit pelvis

Sensasi terbakar atau gatal pada zakar

Rasa sakit atau sensasi terbakar apabila kencing

Kerap berulang-alik ke tandas

Luka, lepuh, atau benjolan pada sekitar zakar, dubur atau mulut

#5 Ejakulasi tertunda (
Delayed ejaculation/
DE)

DE berlaku apabila seseorang lelaki memerlukan masa melebihi 30 minit untuk melakukan ejakulasi ketika hubungan seks atau melancap.

Sesetengah individu sememangnya dilahirkan dengan kondisi ini. Ia juga boleh berlaku akibat:

Kegelisahan atau tekanan.

Ubat-ubatan tertentu, seperti antidepresi dan rawatan
keguguran rambut
.

Jangkitan prostat atau kencing.

Ketidakseimbangan hormon.

Kerosakan saraf pelvis atau tulang belakang.

Kesulitan berejakulasi menyebabkan kebengkakan, rasa sakit zakar dan skrotum.

Gejala ini juga mungkin akan berlanjutan beberapa jam selepas bersama atau sehingga darah mengering sepenuhnya daripada zakar.

Hentikan masalah ini! Rawatan untuk zakar melecet selepas bersama

4 rawatan di rumah untuk dicuba

Ubat tahan sakit di kaunter farmasi:
 Ambil ubat tahan sakit di kaunter untuk menghilangkan rasa sakit dihadapi.
Ubat antiradang nonsteroid (NSAID) seperti ibuprofe
n menjadi pilihan yang terbaik.

Letak kompres sejuk:
 Balut bungkusan ais atau beg ais dalam tuala bersih untuk diletak pada kulit zakar. Cara ini dibuat untuk melegakan masalah bengkak dan kesakitan.

Rawatan topikal:
 Setelah mencuci dan mengeringkan zakar dengan lembut, sapu krim atau salap kortikosteroid ke kawasan yang terjejas. Sekiranya kulit anda merekah atau kering,
shea butter
 atau minyak vitamin E juga boleh membantu!

Pastikan zakar sentiasa bersih:
 Sehingga simptom mula mereda, gunakan air suam (tanpa sabun) untuk mencuci zakar dengan lembut setiap beberapa hari. Juga, pastikan
 alat sulit selalu dalam keadaaan kering dan bersih selepas anda kencing.

Tanpa mengambil kira kaedah yang anda buat untuk melegakan kesakitan, jangan terlibat dengan hubungan seks dan senaman berat sehingga kawasan ‘bawah’ kembali normal!

Bagaimana dengan rawatan perubatan?

Rawatan anda bakal bergantung pada pemicu kesakitan dan kerengsaan. Antara rawatan perubatan yang sering diberikan adalah:

Ubat antivirus (untuk herpes)

Antibiotik (untuk jangkitan bakteria)

Antikulat atau steroid

Krim atau salap preskripsi

Konklusi

Seperti yang dapat dilihat, ada banyak kemungkinan yang menyumbang kepada isu kerengsaan dan zakar melecet selepas bersama.

Anda mungkin kekurangan elemen pelinciran, alami
jangkitan STD
, mempunyai UTI atau lain-lain.

Pun begitu, jika wujud sebarang gejala lain selain sakit zakar, hubungi doktor anda dengan kadar segera!


Hubungan Anak Anda dengan Adik-beradiknya

Ketika menginjak usia remaja, hubungan anak anda dengan adik-beradiknya akan mula berubah. Antara cabaran yang dihadapi oleh ibu bapa adalah mengekalkan keharmonian sesama mereka. Artikel ini akan mengupas dengan lebih lanjut apa sebenarnya yang berada dalam fikiran anak remaja anda.

Perbandingan dalam kalangan adik-beradik

Sudah menjadi perkara yang normal apabila anak remaja dibandingkan dengan adik-beradiknya yang lain. Meskipun niat ibu bapa membandingkan anak-anak mereka antara satu sama lain atas tujuan anak berkompetensi, ini akan mendatangkan kesan negatif. Perbuatan ini akan mendatangkan perasaan iri hati dan tercabar dalam diri anak-anak.

Seorang ahli psikologi kanak-kanak, Anthony E.Wolf, PhD, menyatakan bahawa perbuatan membanding-bandingkan anak-anak antara satu sama lain hanya akan mencetuskan perasaan benci terhadap sesama mereka.

Hidup di bawah bayang-bayang adik-beradik lain akan membuatkan anak anda berkecil hati justeru mengundang kecenderungan mereka mengalami kemurungan. Seorang lagi ahli psikologi kanak-kanak iaitu Peter Goldenthal, PhD, pula menyatakan bahawa emosi anak-anak mudah terganggu terutamanya ketika mereka berasa kecil hati.

Isu kepercayaan

Isu kepercayaan dalam kalangan adik-beradik juga merupakan isu yang kerap dialami oleh anak remaja anda. Anak remaja menganggap adik-beradik mereka yang masih kecil mempunyai hubungan yang rapat dengan ibu bapa. Ini akan menyebabkan perasaan tidak percaya dalam diri anak remaja sekaligus menjarakkan hubungan sesama mereka. Sebagai contoh, anak yang masih kecil akan mengadu kepada ibu bapa setiap apa yang dilakukan oleh abang atau kakak mereka yang sebenarnya mahu disembunyikan. Sebagai ibu bapa, anda perlu mengelakkan perkara ini daripada terjadi dengan tidak melayan sekiranya anak kecil anda ingin mengadu untuk menunjukkan anda hormat akan privasi anak remaja anda kecuali perkara yang diadukan itu melibatkan kesihatan dan keselamatan anak remaja anda seperti penggunaan dadah dan sebagainya.

Anak remaja juga turut mempunyai perasaan cemburu terhadap adik-beradik yang lebih tua kerana mereka mempunyai lebih kebebasan dan privasi berbanding mereka yang lebih muda. Sudah tentu kematangan menjadi punca permasalahan ini. Oleh itu, ibu bapa perlulah lebih peka dan mendidik anak-anak agar tidak wujud sebarang perasaan iri hati di samping membina kematangan dalam diri anak-anak mereka.

Pergaduhan

Pertelingkahan dalam kalangan adik-beradik selalunya bermula ketika mereka berumur lapan hingga dua belas tahun. Fizikal anak anda akan mula berubah menjadi lebih besar dan kuat. Ini akan membuatkan mereka bersifat lebih agresif terhadap adik-beradik mereka untuk menunjukkan sifat mereka yang dominan.

Kebiasaannya, pergaduhan dalam kalangan adik-beradik akan terjadi sekiranya mereka berada dalam kumpulan jantina dan umur yang lebih kurang sama serta mempunyai minat yang sama. Ini adalah normal dan perlu dijadikan sebagai latihan untuk mereka belajar mengekspresi serta mempertahankan diri mereka. Dengan bantuan anda, anak-anak akan lebih matang dalam menyalurkan kemarahan serta menyelesaikan perbalahan antara mereka.

Namun begitu anda perlu memastikan anak remaja tidak menghina, memalukan atau menyakiti fizikal adik-beradiknya. Sekiranya pertelingkahan mereka sudah tidak mampu dikawal, anda perlu lebih tegas untuk mengelakkan masalah ini daripada berlarutan.

Apa yang perlu dilakukan oleh ibu bapa?

Sekiranya terjadi pergaduhan sesama anak dengan adik-beradiknya, ibu bapa perlu mengawal keadaan dengan mengasingkan mereka bagi mengelakkan keadaan menjadi lebih keruh.

Mainkan peranan anda sebagai ibu bapa dengan melayan mereka dengan adil dan tidak berpihak pada mana-mana pihak. Anda juga perlu memastikan anda melakukan perkara-perkara berikut:

Elakkan membanding-bandingkan anak-anak anda. Sebaliknya, anda boleh memuji kekuatan tersendiri anak-anak anda. Ini untuk memastikan kesemua anak anda berasa dihargai dan tidak terpinggir.

Elakkan menuduh seorang anak sahaja untuk setiap masalah yang timbul. Ini akan menyebabkan mereka sentiasa menjadi kambing hitam dalam keluarga.

Galakkan anak anda untuk menghargai keunikan diri masing-masing.

Jangan galakkan anak anda mengadu kepada anda.

Kenalpasti setiap sifat anak-anak anda dan gunakan pendekatan yang sesuai.

Luangkan masa dengan setiap anak-anak anda seadilnya.

Hello Health Group
 tidak menyediakan nasihat perubatan, diagnosis, atau rawatan.


Apakah Pengalaman Bersalin Pilihan Anda: Adakah Normal Atau Caesarean?

Setiap wanita
hamil
 pastinya berdebar menunggu proses
kelahiran bayi
. Pastinya pengalaman
bersalin
 yang bakal anda lalui, sama ada normal atau pembedahan caesarean saat yang tidak akan anda lupakan.

Rahsia pengalaman bersalin normal

Setiap proses kelahiran adalah satu pengalaman bersalin unik untuk setiap ibu dan anak yang baru dilahirkan. Oleh itu, anda sebagai seorang ibu akan mempunyai banyak jangkaan dan juga pengalaman positif.

Berikut adalah beberapa pengalaman bersalin secara normal yang akan anda rasai:

Rahsia 1: Sisa peribadi akan keluar bersama

Najis
, air kecil dan tentunya darah adalah kesan pergerakan usus yang datang dengan bayi anda.

Ini adalah fenomena semula jadi proses pengalaman bersalin normal. A
nda tidak boleh menghindari kejadian ini kerana anda menggunakan otot yang sama untuk meneran bayi anda seperti ketika anda menggerakkan usus anda.

Rahsia 2: Rasa tekanan dan sakit

Untuk pengalaman bersalin normal,  a
nda akan mengalami dua rasa utama iaitu rasa sakit dan tekanan. Apabila anda mula meneran, anda telah menghantar tekanan ke serviks supaya bayi itu akan keluar.

Apabila bayi turun ke saluran kelahiran, anda akan mula merasai tekanan yang berterusan dan bertambah. Rasa tekanan ini seperti dorongan kuat untuk membuang air apabila bayi menekan ke atas saraf yang sama.

Semasa melalui pengalaman bersalin normal, terdapat risiko
kulit dan tisu di sekeliling faraj meregang dan terkoyak
 sementara janin bergerak melalui saluran kelahiran.

 Ini sekali gus akan membawa kepada kesakitan teruk pada masa ini dan kesakitan antara faraj dan
dubur
 anda selepas bersalin.

Rahsia 3: Tarikan nafas yang berterusan

Sebelum bersalin, anda disarankan untuk melatih pernafasan anda untuk membantu menghadapi
kontraksi
 dengan lebih mudah dan meningkatkan keupayaan anda untuk bertenang di antara kesakitan.

Berikan perhatian kepada kaedah pernafasan harian yang boleh membuat anda tenang. Melakukan yoga adalah satu lagi pilihan hebat untuk mempersiapkan kelahiran.

Rahsia 4: Posisi menegak

Bergerak atau berdiri tegak sewaktu bersalin mendatangkan banyak manfaat untuk ibu dan anak. Pergerakan dan kedudukan semasa bersalin adalah suatu yang magik.

Bakal ibu harus menggunakan kedudukan tegak yang membuatnya berasa selesa dan meredakan rasa sakit kontraksi. Beberapa posisi menegak termasuk: berdiri, condong ke hadapan, bertinggung, duduk dan berbaring mengiring.

Rahsia 5: Masa pemulihan yang lebih cepat

Bagi setiap bakal ibu, berdepan dengan proses kelahiran dan menghadapi keadah bersalin normal adalah proses yang panjang yang meletihkan serta menyukarkan.

Kelahiran faraj adalah proses semula jadi. Biasanya, seorang individu wanita yang memilih untuk mendapatkan pengalaman bersalin normal akan mempunyai masa pemulihan antara 24 dan 48 jam.

Pengalaman bersalin secara pembedahan caesarean

Pembedahan caesarean atau lebih dikenali sebagai pembedahan C-section merupakan prosedur melahirkan bayi menggunakan kaedah pembedahan.

Kaedah
C-section
 mungkin terpaksa digunakan sekiranya terdapat banyak komplikasi kehamilan yang menyukarkan ibu untuk melahirkan anak secara normal atau proses melahirkan bayi secara normal akan membahayakan bayi atau ibu.

Pembedahan caesarean atau C-sec adalah pembedahan yang dilakukan terhadap wanita hamil dan melibatkan pemotongan perut dan rahim untuk melahirkan bayi. Pembedahan ini dikategorikan kepada dua iaitu:

 Pembedahan caesarean elektif

Pembedahan ini adalah dirancang dan dijadualkan terlebih dahulu sebelum anda mengalami sakit bersalin.

 Pembedahan caesarean kecemasan

Pembedahan ini tidak dirancang dan boleh berlaku sekiranya berlaku komplikasi serius terhadap anda dan juga bayi ketika proses kelahiran.

Dalam kebanyakan kes, pembedahan caesarean ini berlaku tanpa dirancang.

Sekiranya anda dimaklumkan oleh doktor untuk melakukan pembedahan ini, jangan panik dan segera menyiapkan diri untuk melakukannya kerana pembedahan ini mempunyai tahap keberhasilan yang sangat tinggi.

Proses penyembuhan selepas melakukan C-section

Proses penyembuhan selepas pembedahan
C-section
 adalah penting untuk kesihatan ibu. Individu yang memilih untuk merasai pengalaman bersalin C-Sec akan mengambil masa yang lebih lama untuk sembuh berbanding proses kelahiran normal.

Selepas kesan
bius
 hilang, anda akan mula berasa tidak selesa pada bahagian perut anda. Bagi mengawal kesakitan ini, anda boleh meminta bantuan ubat-ubatan daripada staf perubatan di situ seperti ubat penahan sakit.

Dalam tempoh 24 jam selepas pembedahan, jururawat akan membantu anda menanggalkan
catheter
 dan IV. Doktor akan menggalakkan anda untuk bangun dan berjalan perlahan-lahan demi mengelakkan penggumpalan darah berlaku dalam badan.

Anda mungkin akan berasa
lapar
. Anda boleh mulakan dengan pengambilan makanan pepejal perlahan-lahan.

Apabila anda batuk, bersih atau ketawa, gunakan tangan anda untuk menekap bahagian
luka
. Sesampainya anda di rumah, hindari beberapa aktiviti berat s dalam tempoh sekurang-kurangnya enam minggu pertama selepas anda bersalin.

Selepas 2 minggu, anda perlu ke hospital untuk memastikan luka anda sembuh dengan sebetulnya. Selepas 6 minggu pula, anda masih perlu ke hospital untuk memeriksa kondisi kesihatan anda.

Sepanjang tempoh penyembuhan, ikuti nasihat doktor dan sentiasa berfikiran positif bagi mendapatkan kesembuhan yang terbaik.

Hello Health Group
 tidak menyediakan nasihat perubatan, diagnosis, atau rawatan.


Afasia (Aphasia)

Definisi

Apa itu Afasia (Aphasia)?

Afasia adalah keadaan yang merosakkan kemampuan anda untuk berkomunikasi. Ia boleh menjejaskan keupayaan anda untuk bercakap, menulis dan memahami bahasa, sama ada secara lisan mahupun bertulis.

Afasia biasanya berlaku dengan tiba-tiba selepas strok atau kecederaan di kepala. Tetapi ia juga boleh bermula secara beransur-ansur dari tumor otak yang semakin berkembang atau penyakit yang menyebabkan kerosakan kekal (degeneratif) yang progresif. Darjah kecacatan adalah ditentukan oleh tahap kerosakan otak dan apa penyebab yang menjadi punca keadaan ini.

Setelah penyebabnya ditangani, rawatan utama untuk afasia adalah terapi ucapan dan bahasa. Orang yang mempunyai afasia mempelajari dan melatih semula kemahiran bahasa, serta mempelajari cara lain untuk berkomunikasi. Ahli keluarga biasanya turut mengambil bahagian dalam proses itu, membantu pesakit untuk berkomunikasi semula.

Apakah kebarangkalian Afasia (Aphasia)?

Institut Gangguan Neurologi dan Strok Kebangsaan Amerika Syarikat menganggarkan bahawa kira-kira satu juta individu mengalami afasia di Amerika Syarikat. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Afasia (Aphasia)?

Tanda-tanda umum bagi afasia adalah:

Masalah bercakap

Bersusah payah dalam mencari istilah atau perkataan yang sesuai

Menggunakan perkataan yang pelik atau tidak sesuai dalam perbualan

Sesetengah orang dengan afasia mempunyai masalah memahami apa yang orang lain katakan. Masalah ini berlaku terutamanya apabila orang itu letih atau berada dalam persekitaran yang sesak atau bising. Afasia tidak menjejaskan kemahiran berfikir. Tetapi orang itu mungkin mempunyai masalah dalam memahami bahan bertulis dan mengalami kesulitan untuk menulis dengan tangan. Sesetengah orang mempunyai masalah menggunakan angka atau bahkan untuk membuat pengiraan mudah.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika mengalami yang berikut:

Kesukaran berbicara

Masalah dalam memahami percakapan

Kesukaran dalam mengingati perkataan

Masalah dengan membaca atau menulis

Punca

Apakah punca Afasia (Aphasia)?

Penyebab afasia yang paling biasa adalah kerosakan otak akibat strok – sama ada penyumbatan atau pemecahan salur darah di dalam otak. Kehilangan darah ke otak membawa kepada kematian sel otak serta kerosakan di bahagian yang mengawal bahasa.

Kerosakan otak yang disebabkan oleh kecederaan kepala yang teruk, tumor, jangkitan atau proses degeneratif juga boleh menyebabkan afasia. Dalam kes ini, afasia biasanya berlaku dengan masalah kognitif yang lain, seperti masalah ingatan atau kekeliruan.

Afasia progresif primer adalah istilah yang digunakan untuk kesukaran bahasa yang berkembang secara beransur-ansur. Ini disebabkan oleh kemerosotan secara beransur-ansur sel-sel otak yang terletak dalam rangkaian bahasa. Kadangkala jenis afasia ini akan berkembang kepada bentuk demensia yang lebih umum..

Kadang-kadang episod sementara afasia boleh berlaku. Ini boleh jadi disebabkan oleh migrain, sawan atau
serangan iskemia sementara
 (TIA). TIA berlaku apabila aliran darah disekat buat sementara ke kawasan otak. Orang-orang yang mempunyai TIA berada pada risiko yang lebih tinggi untuk mengalami strok dalam masa terdekat.

Faktor-faktor Risiko

Apakah yang meningkatkan risiko saya kepada Afasia (Aphasia)?

Sila berbincang dengan doktor anda untuk mendapatkan maklumat lanjut ion.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Afasia (Aphasia) didiagnosis?

Biasanya, kali pertama doktor mendiagnosis afasia adalah apabila merawat pesakit untuk strok, kecederaan otak, atau tumor. Menggunakan beberapa siri ujian neurologi, doktor boleh bertanyakan soalan kepada pesakit. Doktor juga boleh mengeluarkan arahan tertentu dan minta pesakit itu menamakan beberapa item atau benda yang berbeza. Keputusan ujian ini akan membantu doktor dalam menentukan apakah orang itu mempunyai afasia atau tidak. Ia juga membantu untuk menentukan tahap keseriusan afasia.

Bagaimana pesakit Afasia (Aphasia) dirawat?

Sekiranya kerosakan otak adalah ringan, kemahiran berbahasa seseorang boleh pulih tanpa rawatan. Walau bagaimanapun, kebanyakan orang menjalani terapi ucapan dan bahasa untuk memulihkan kemahiran bahasa mereka dan menambahkan pengalaman komunikasi mereka. Para pengkaji kini sedang menyelidik kesan penggunaan ubat-ubatan, sama ada bersendirian atau bersama dengan terapi pertuturan, untuk membantu orang dengan afasia.

Ucapan dan pemulihan bahasa

Pemulihan kemahiran bahasa biasanya merupakan proses yang agak perlahan. Walaupun kebanyakan orang mengalami kemajuan yang ketara, tidak ramai orang mendapat semula tahap komunikasi pra-kecederaan yang penuh.

Untuk afasia, terapi ucapan dan bahasa berpotensi meningkatkan keupayaan seseorang untuk berkomunikasi, dengan mengembalikan maklumat bahasa sebanyak mungkin, mengajar cara mengimbangi kemahiran bahasa yang hilang dan mencari cara lain untuk berkomunikasi.

Terapi ini:

Bermula lebih awal. Sesetengah kajian mendapati bahawa terapi ini paling berkesan apabila ia bermula tidak lama selepas kecederaan otak berlaku.

Selalu berkesan dalam kumpulan. Dalam suasana berkumpulan, orang dengan afasia boleh mencuba kemahiran komunikasi mereka dalam persekitaran yang selamat. Peserta boleh berlatih memulakan perbualan, bercakap dalam giliran, menjelaskan salah faham dan memperbaiki perbualan yang telah dicerakinkan sepenuhnya.

Boleh melibatkan penggunaan komputer. Menggunakan terapi yang dibantu oleh komputer adalah sangat berguna untuk membaca kata kerja dan bunyi perkataan (fonem).

Ubat-ubatan

Ubatan tertentu sedang dikaji untuk rawatan afasia. Ini termasuk ubat yang boleh meningkatkan aliran darah ke otak, meningkatkan keupayaan pemulihan otak atau membantu menggantikan bahan kimia yang susut di otak (
neurotransmitter
). Beberapa ubat, seperti memantine (Namenda) dan piracetam, telah menunjukkan harapan dalam kajian-kajian kecil. Tetapi lebih banyak penyelidikan diperlukan sebelum rawatan ini dapat disyorkan secara meluas.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Afasia (Aphasia)?

Gaya hidup dan kaedah pengubatan sampingan yang berikut mungkin membantu anda menangani afasia:

Gunakan alatan untuk membantu memahamkan mesej.

Lukis perkataan atau gambar di atas kertas semasa cuba berkomunikasi.

Bercakap dengan perlahan dan tenang.

Bawa kad penerangan untuk memberitahu orang asing bahawa anda mempunyai afasia dan menerangkan maksud afasia.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini 10 Mitos Selalu Orang Dengar Mengenai Suntikan Insulin Diabetes, No. 2 Paling Ramai Percaya!

Suntikan insulin mungkin kedengaran agak menggerunkan bagi sesetengah pihak, terutamanya bagi pesakit diabetes yang memerlukannya. Namun, tidak ramai yang menekankan tentang kebaikan penghasilan insulin untuk kesihatan tubuh. Malah ada yang menakut-nakutkan berkenaaan suntik insulin 4 kali sehari walaupun ia hanyalah mitos.

Kami senaraikan di sini beberapa mitos suntikan insulin dan fakta sebenar  mengenainya.

Untuk mendapatkan lebih banyak info berkenaan Kencing Manis, anda boleh klik
di sini
.

Kebaikan penghasilan insulin: Ini 10 mitos sering berlegar mengenai suntikan insulin

Tidak semua mengetahui fungsi insulin dalam tubuh dengan tepat. Ini menyebabkan ramai individu yang salah faham berkenaan suntikan insulin pesakit diabetes.

 Oleh sebab itu, kami di Hello Doktor ingin menerangkan kepada anda berkenaan beberapa mitos suntikan insulin serta kebenarannya.

Mitos 1: Semua penghidap diabetes mesti mengambil suntikan insulin

Walaupun kebanyakan penghidap diabetes jenis satu mungkin
mengambil suntikan insulin
, namun ia bukanlah satu kewajipan untuk semua penghidap diabetes.

Bagi individu dewasa yang menghidap diabetes jenis 2, hanya sekitar 14% sahaja yang
mengambil insulin
. 13% pula menggunakan gabungan ubat dan juga suntikan insulin.

Manakala bakinya hanya mengambil ubat kencing manis dan mengawal gula darah melalui diet dan senaman sahaja.

Mitos kebaikan penghasilan insulin 2: Suntikan insulin menyakitkan

Suntikan insulin
 pada masa kini tidak lagi menyakitkan.

Ini kerana, pen penyuntik yang dijual di pasaran kini hanya membuat
suntikan pantas
 dengan menggunakan jarum kecil sahaja.

Oleh itu, ia secara praktikalnya tidak menyakitkan.

Mitos 3: Insulin sebabkan gula darah terlalu rendah

Tidak dinafikan bahawa suntik insulin 4 kali sehari boleh menyebabkan
gula darah
 rendah.

Namun, hal sebegini jarang berlaku kepada penghidap
diabetes jenis 2
.

Ini kerana, anda boleh sentiasa meningkatkan semula paras gula darah dengan memakan sesuatu yang bergula seperti jus atau gula-gula.

Mitos kebaikan penghasilan insulin 4: Ubat makan lebih baik daripada insulin

Ya, ubat makan biasanya sudah mencukupi untuk kebanyakan individu dengan kencing manis jenis 2.

Namun, ia mungkin tidak sesuai dengan semua individu.

Dalam sesetengah kes rawatan kencing manis,
suntikan insulin
 merupakan jalan atau kaedah terbaik kerana ia
sentiasa berkesan
.

Mitos 5: Insulin sebabkan kenaikan berat badan

Hal ini tidak mustahil untuk terjadi. Namun, ia berlaku
disebabkan insulin
 membenarkan tubuh badan anda untuk memproses makanan dengan lebih cekap.

Walau bagaimanapun, apabila seseorang individu tersebut berada dalam rawatan
suntikan insulin
, ia biasanya cenderung memperlahankan proses kenaikan berat badan.

Mitos kebaikan penghasilan insulin 6: Insulin adalah sesuatu yang menyebabkan ketagihan

Sesetengah individu berpandangan sebegini hanya kerana
pengambilan insulin
 melibatkan proses suntikan. Namun, ia sama sekali tidak benar.

Insulin merupakan bahan asli yang diperlukan oleh tubuh badan manusia setiap masa.

 Oleh sebab itu, ia
perlu disuntik
 dengan kerap setiap hari. Bukan kerana ia menyebabkan ketagihan, tetapi disebabkan ia satu keperluan.

Mitos 7: Insulin menyebabkan perubahan yang tidak baik dalam kehidupan

Sesetengah individu menyatakan, apabila mereka mula mengambil
suntikan insulin
, mereka tidak lagi boleh hidup secara bebas, berseorangan atau mudah untuk mengembara ke mana-mana.

 Perkara ini tidak tepat. Selagi mana anda boleh merancang dengan baik, ia masih boleh dilaksanakan dengan teratur walaupun anda sudah mula mengambil
suntikan insulin
 setiap hari.

 Malah, disebabkan insulin memproses tenaga dalam badan, anda akan menjadi lebih bertenaga untuk melakukan pelbagai perkara dan aktiviti.

Mitos kebaikan penghasilan insulin 8: Pengambilan insulin lambang kegagalan

Ada yang melihat, pengambilan insulin ini seolah-olah satu tanda bahawa hidup mereka sudah menemui kegagalan. Pernyataan ini sangat tidak tepat.

Ini kerana, penggunaan insulin sebenarnya adalah satu jalan untuk mereka terus menjalani hidup seperti biasa berbanding tanpa pengambilan suntikan insulin.

Mitos 9: Kos insulin sangat mahal

Tanpa subsidi kerajaan, ia sememangnya agak mahal.

Namun, kesemua rakyat Malaysia yang menghidap diabetes akan mendapat kemudahan bekalan insulin dengan kos yang minimum atau hampir percuma di fasiliti kerajaan.

Penghidap diabetes di Malaysia tidak menanggung sebarang kos yang besar dalam menerima rawatan diabetes mereka walaupun melibatkan suntik insulin 4 kali sehari.

Mitos kebaikan penghasilan insulin 10: Insulin sebabkan komplikasi atau kematian

Kepercayaan ini biasanya datang selepas melihat kematian saudara-mara atau rakan terdekat penghidap diabetes yang mengambil insulin.

Ketakutan ini sebenarnya tidak berasas. Sebenarnya, insulin telah memperlahankan atau menghalang risiko sebarang komplikasi yang berkaitan penyakit diabetes.

Kesimpulan

Tiada apa yang perlu ditakuti jika anda perlu mengambil suntikan insulin setiap hari.

 Ini kerana, insulin yang disuntik itu berfungsi sama dengan cara insulin yang dihasilkan oleh tubuh anda.

Ia bertindak mengawal paras gula darah dan mengelakkan anda daripada mengalami hiperglisemia
.

Jika anda tidak memulakan rawatan suntikan insulin, percayalah bahawa anda mungkin akan mengalami komplikasi diabetes yang lebih teruk.


Penyakit Tidak Berjangkit (NCD): Pembunuh Senyap

Realiti kehidupan moden masyarakat kini berlakunya proses urbanisasi yang pantas membabitkan perubahan gaya hidup yang tidak sihat, kekurangan aktiviti fizikal, pemakanan tidak seimbang dan penuaan populasi adalah punca utama mendorong kepaa risiko penyakit tidak berjangkit atau Non Communicable Disease (NCD).

Mengejutkan, laporan daripada
World Economic Forum
 menganggarkan NCD seperti penyakit kardiovaskular, kanser, diabetes, gangguan pernafasan kronik meragut 40 juta nyawa setiap tahun, 17 juta daripadanya adalah individu berumur bawah 70 tahun dan 8.5 juta daripadanya berada di Asia.

Manakala di Malaysia, laporan daripada
Astro Awani
 tahun lalu menyatakan, dianggarkan 73% daripada jumlah kematian adalah disebabkan NCD dan separuh daripada jumlah kematian itu berpunca daripada penyakit kardiovaskular.

Sumber: Kuliah 1: Epidemiology Of NCD

Siapa Berisiko Mendapat NCD?

NCD seringkali dikaitkand dengan kumpulan individu yang berusia, tetapi bukti menunjukkan bahawa 15 juta kematian NCD adalah membabitkan kumpuan umur antara 30 hingga 69 tahun. Daripada kematian “pramatang” ini, lebih 85% dianggarkan berlaku di negara berpendapatan rendah dan sederhana. Semua orang termasuk kanak-kanak, dewasa dan warga emas boleh terdedah kepada faktor risiko NCD sama ada berpunca daripada diet tidak sihat, tidak aktif, pendedahan kepada asap rokok atau penggunaan alkohol berbahaya.

Langkah pencegahan NCD

1. Mengetahui tahap kesihatan diri

Ini adalah langkah pertama bagi mencegah NCD. Anda perlu melakukan pemeriksaan kesihatan sekurang-kurangnya sekali dalam setahun bagi mengetahui status terkini kesihatan anda. Ini secara langsung boleh membantu anda memahami apa yang berlaku dalam tubuh dan mendapatkan rawatan atau rundingan kesiharan sepatutnya dengan doktor.

2. Mengamalkan diet yang sihat

Keadaan tubuh sangat berkait rapat dengan amalan pemakanan anda. Namun ramai berpendapat bahawa makana sihat itu membosankan dan tidak menarik. Makanan yang sihat memerlukan “BMV” iaitu  seimbang (balanced) dalam jumlah yang sederhana (moderation) dan pelbagai (variety) berdasarkan piramid makanan.

3. Kekal aktif

Aktiviti fizikal membantu meningkatkan kecergasan kardiovaskular, kekuatan dan fleksibiliti, serta membakar kalori bagi memastikan anda sentiasa sihat. Garis Panduan Pemakanan Malaysia mencadangkan agar semua orang dewasa meluangkan masa sebanyak 30 minit dalam sehari melakukan aktiviti fizikal berintensiti sederhana sekurang-kurangnya lima hingga enam hari seminggu. Sebaiknya setiap hari bagi mengekalkan berat badan semasa.

4. Rehat yang cukup

Tekanan adalah satu perkara normal dalam kehidupan. Namun, tekanan berpanjangan telah dikenal pasti sebagai salah sebuah faktor yang meningkatkan risiko berlakunya NCD, terutamanya penyakit jantung. Langkah yang boleh diambil bagi mengurangkan tekanan adalah berbual dengan rakan atau mengambil cuti pendek bagi merehatkan diri.

5. Tidur yang mencukupi

Kualiti tidur mempunyai hubungan secara terus dengan kehidupan seharian seseorang. Ia boleh mempengaruhi ketajaman mental, produktiviti, keseimbangan emosi, kreativiti dan kecergasan fizikal. Ini menunjukkan tidur salah satu faktor penting dalam penjagaan kesihatan bagi mencegah NCD.

6. Berhenti merokok

Setiap batang rokok mengandungi ribuan bahan kimia yang boleh merosakkan organ yang sihat. Bukan itu sahaja, ia juga boleh menjejaskan kesihatan orang sekeliling anda yang menghidu asapnya. Merokok boleh menyebabkan pembuluh darah tersumbat, mengurangkan kadar aliran darah serta menyebabkan ketagihan. Rokok sangat berisiko terhadap NCD seperti penyakit kardiovaskular, diabetis, kanser dan gangguan pernafasan kronik.

7. Elakkan pengambilan alkohol

Sama seperti merokok, pengambilan alkohol yang terlalu banyak boleh meningkatkan risiko individu menghidap NCD. sebolehnya kurangkan atau elakkan pengambilakan alkohol bagi mencegah risioko penyakit kardiovaskular, diabetis dan kanser.


Kaki Ada Ulser, Berbentuk Pelik? Ini 5 Tanda Utama Diabetes Pada Kaki!

Tahukah anda, kita boleh melihat tanda-tanda diabetes pada kaki? Kadangkala, mereka yang sudah lama menghidap diabetes tetapi tidak mengambil ubat-ubatan akan mengalami pelbagai masalah pada kawasan kaki, terutamanya kaki luka dan bengkak.

Penghidap diabetes mungkin akan alami rasa sakit pada kaki. Malah, sensasi ini akan membuatkan pesakit rasa tidak selesa dan sukar tidur malam.

Ramai pesakit kencing manis melaporkan rasa sakit yang mereka alami seakan-akan dicucuk ratusan pin dan jarum.

Bukan itu sahaja, ada juga pesakit yang mengalami kesakitan serius sehingga
sukar untuk berjalan.

Apabila kerosakan saraf menjadi semakin teruk, kesakitan ini akan naik ke bahagian tangan.

Antara tanda-tanda diabetes pada kaki ialah pembentukan ulser atau luka pada kulit. Kondisi ini turut dikenali
sebagai neuropati diabetik.

Nak tahu lebih lanjut mengenai neuropati diabetik? Mari ikuti penerangan kami dalam artikel di bawah.

Untuk mendapatkan lebih banyak info tentang Kencing Manis, sila dapatkannya
di sini.

Apa itu neuropati diabetik?

Neuropati diabetik merupakan sejenis kerosakan saraf yang boleh berlaku terhadap pesakit kencing manis.

Kadar gula dalam darah yang tinggi dan berlarutan dalam satu tempoh masa yang lama boleh merosakkan saraf di seluruh badan.

Walau bagaimanapun, neuropati diabetik lebih berisiko untuk merosakkan saraf di kawasan kaki dan tangan.

Ada orang yang mengalami simptom ringan, namun ada juga yang melalui simptom yang menyakitkan sehingga mengganggu kehidupan seharian.

Neuropati diabetik merupakan komplikasi yang serius dan mempengaruhi hampir 50% individu dengan kencing manis.

Walau bagaimanapun, perkembangan penyakit ini boleh diperlahankan dengan
mengawal kadar gula dalam darah
 dan gaya hidup yang sihat.

Neuropati periferal merupakan satu bentuk neuropati diabetik yang paling lazim. Neuropati jenis ini berlaku pada kawasan kaki, jari, tangan dan lengan.

Kebanyakan pesakit diabetes tidak tahu mereka menghidap kencing manis kerana mereka tidak pernah melakukan pemeriksaan. Oleh sebab itu, tanda-tanda diabetes pada kaki yang dialami selalunya akan diendahkan.

Jika anda alami salah satu tanda yang digariskan di bawah, pastikan anda berjumpa doktor secepat mungkin. Kesan penyakit kencing manis terhadap kesihatan boleh dielakkan dengan pengesanan awal dan
pengambilan ubat-ubatan.

Baca juga:

Benarkah Jika Warna Air Kencing Keruh Macam Dalam Gambar, Tanda Diabetes?

PENTING! Ini 3 Cara Penjagaan Pesakit Kencing Manis Jenis 1

5 tanda-tanda diabetes pada kaki

Sebenarnya, mudah sahaja untuk mengesan simptom kencing manis, terutamanya pada kawasan kaki.

Sebagai panduan, perhatikan tanda-tanda diabetes pada kaki berikut:

1.
Rasa kejang pada kawasan kaki

Salah satu simptom lazim neuropati diabetik ialah rasa kejang pada kawasan kaki sehinggakan pesakit tidak boleh rasa kaki sendiri ketika berjalan.

Kadangkala, tangan atau kaki juga akan rasa ‘sesemut’ pada waktu malam. Malah, ada juga yang rasa ‘ketat’ pada tangan atau kaki seakan-akan memakai sarung tangan atau stoking.

2.
Rasa sakit yang menikam

Pesakit juga mungkin akan merasai
rasa sakit yang menikam
 dan tajam seperti renjatan elektrik secara tiba-tiba.

Malah, pesakit juga mungkin akan alami kesukaran untuk memegang atau menggenggam objek tertentu seperti sudu dan garpu.

Kadangkala, barang yang dipegang oleh pesakit diabetes akan terlepas dari tangan disebabkan kehilangan sensasi secara tiba-tiba.

3.
Hilang keseimbangan badan

Antara tanda-tanda diabetes pada kaki ialah kehilangan keseimbangan badan. Pesakit kencing manis akan alami masalah untuk berjalan kerana sakit pada buku lali.

Malah, rasa kejang pada kawasan kaki juga akan menyebabkan pesakit terhuyung-hayang ketika berjalan. Namun, pesakit kencing manis boleh
memakai kasut ortopedik
 untuk mengurangkan simptom ini.

4.
Tapak kaki nampak pelik disebabkan diabetes

Selain itu, tapak kaki pesakit diabetes juga nampak pelik dan cacat. Ini disebabkan pengagihan berat tidak sekata yang berlaku kerana
kehilangan fungsi saraf
.

Salah satu kecacatan pada kawasan kaki dikenali sebagai
hammertoe.
 Ia berlaku apabila salah satu daripada jari kaki membengkok. Selalunya, masalah ini berlaku pada jari kedua, ketiga atau keempat.

Hammertoe
 merupakan salah satu tanda tanda diabetes pada kaki yang ketara. Satu-satunya cara untuk mengurangkan kesakitan adalah dengan melakukan pembedahan.

Namun, untuk kes yang tidak serius, anda boleh menggunakan kasut khas untuk pesakit diabetes.

5.
Naik ulser atau luka pada kaki

Pesakit juga mungkin akan mengalami luka atau ulser yang naik secara tiba-tiba. Mungkin pesakit telah melukakan diri sendiri tetapi tidak merasainya.

Disebabkan kekejangan, mereka mungkin tidak perasan mengenai kecederaan yang dialami. Malah, pesakit juga mungkin tidak dapat merasai sebarang sensasi pada kawasan kaki walaupun terkena air panas.

Jangan ambil ringan tanda-tanda diabetes pada kaki

Jangan sesekali abaikan rasa sakit pada kawasan kaki, lebih-lebih lagi jika anda menghidap kencing manis.

Paling penting, pesakit perlulah mengawal pemakanan supaya
kadar gula dalam darah kekal stabil.

Kawalan kadar gula dalam darah yang baik dapat mengurangkan sebarang kesakitan serta simptom yang pesakit alami. Tanda tanda diabetes pada kaki ini boleh dikurangkan dengan cara mengambil ubat tahan sakit dan melakukan perubahan dari segi gaya hidup.

Pesakit diabetes yang mengalami sakit kaki, kejang atau rasa sesemut perlulah berjumpa doktor secepat mungkin untuk pemeriksaan lanjut. Jangan biarkan simptom ini berlarutan dalam satu tempoh yang panjang. Buruk padahnya nanti!


“Ada Sesuatu Yang Tak Kena Dengan Life Dia”. Anda Silap Jika Berfikir Seperti Ini

Tinjauan Kesihatan dan Morbiditi Kebangsaan pada tahun 2015 mendapati bahawa, 29.2%
rakyat Malaysia dikesan mengalami tekanan
 atau masalah kemurungan.

Ini membawa maksud bahawa setiap 3 individu daripada 10 individu yang berusia 16 tahun ke atas mempunyai masalah ini.

Punca kemunculan salah faham berkenaan masalah kemurungan

Jenis-jenis salah faham yang sering berlaku terhadap individu dengan masalah mental

Salah faham 1: Keresahan dan kemurungan adalah dua jenis penyakit yang unik

Menurut Sarah Johnson, pengarah perubatan di Landmark Outpatient Services, sebuah klinik kesihatan mental di Kentucky, keresahan dan masalah kemurungan atau depresi menjejaskan kawasan otak yang sama iaitu amygdala, hippocampus dan juga korteks hadapan.

Oleh itu, salah satu keadaan ini sebenarnya boleh mencetuskan keadaan yang satu lagi.

Menurut Sarah Johnson lagi, keresahan boleh berlaku sebagai simptom bagi depresi klinikal.

Selain itu, terdapat juga
kemungkinan untuk mengalami depresi
 yang dicetuskan oleh keadaan keresahan, seperti gangguan kebimbangan umum, gangguan panik atau gangguan kebimbangan pemisahan.

Kini anda telah tahu bahawa kedua-dua keadaan ini adalah saling berkaitan dan bukannya dua jenis keadaan yang amat berbeza.

Salah faham 2: Kedua-dua keadaan adalah jarang berlaku

Mungkin kadangkala anda merasakan bahawa anda adalah satu-satunya individu yang sedang mengalami keresahan dan juga masalah kemurungan.

Walau bagaimanapun, keadaan yang sebenar adalah sebaliknya. Sebenarnya, ramai individu di luar sana yang juga sedang mengalami keadaan yang sama seperti yang anda alami.

Menurut Luana Marques, Profesor Madya di Jabatan Psikiatri, Harvard Medical School, selain rakan dan ahli keluarga terdekat, individu yang mempunyai pengalaman yang sama dengan anda juga boleh membantu.

Sekiranya anda berasa sukar untuk meluahkan sesuatu masalah yang dialami kepada rakan-rakan atau ahli keluarga yang lain, carilah individu yang sedang atau pernah mempunyai pengalaman yang sama.

Selain itu, anda juga boleh
mencari kumpulan sokongan tertentu
 bagi mereka yang mengalami keresahan dan depresi.

Salah faham 3: “Ada sesuatu yang tidak kena dengan anda”

Menurut Calum Hughes, CEO Allied Corporation, salah faham yang paling kerap berlaku mengenai keresahan dan depresi adalah ramai yang menganggap seperti ada yang tidak kena atau salah dengan seseorang individu tersebut.

Menurut beliau lagi, ramai di antara kita yang menganggap bahawa individu yang sedang mengalami keresahan dan depresi adalah seorang yang lemah dan tidak sesuai untuk berada dalam sesuatu komuniti.

Calum Hughes menegaskan,
isu kesihatan mental
 perlu dilihat secara sama rata dengan isu-isu perubatan lain. ]Kita jarang sekali mendengar stigma atau persepsi negatif bagi mereka yang menghidap diabetes.

Begitu jugalah layanan yang sepatutnya diperoleh oleh mereka yang mempunyai keresahan atau kemurungan.

Salah faham 4: Mereka yang mempunyai keresahan dan juga kemurungan mengalami simptom yang sama

Sebenarnya, keresahan dan depresi adalah satu terma yang luas yang melibatkan pelbagai jenis pengalaman.

Bagi sesetengah individu, keresahan yang dialami mungkin melibatkan kerisauan yang melampau berkenaan masa hadapannya.

Manakala bagi individu lain,
mereka mungkin akan mengalami serangan panik yang tidak dijangkakan
 setiap minggu atau ketakutan terhadap benda-benda tertentu.

Selain itu, kemurungan juga boleh mempunyai pelbagai simptom. Seseorang yang mempunyai depresi mungkin akan tidur sepanjang hari, tidak mempunyai tenaga dan mempunyai tahap emosi yang sangat rendah.

Manakala individu lain yang juga mempunyai depresi mungkin akan mudah berasa marah, kurang selera makan dan juga hilang minat dalam melakukan sesuatu yang pernah diminati sebelum ini.

Kesimpulannya, simptom-simptom bagi kedua-dua keadaan ini adalah berbeza, bergantung kepada individu tersebut.

Salah faham 5: Anda tahu bahawa anda sedang mengalami keresahan dan kemurungan

Untuk pengetahuan anda, ini jelas sekali tidak benar. Sebahagian besar mereka yang mengalami keresahan dan kemurungan sebenarnya tidak mengetahui bahawa mereka sedang mengalami keadaan tersebut.

Kadangkala,
simptom keresahan
 dan kemurungan yang muncul mungkin tidak dianggap sebagai simptom berlakunya keresahan dan juga kemurungan.

Menurut Winfried Sedhoff, seorang ahli perubatan keluarga dengan kepakaran berkaitan penyakit mental berkata, ramai pesakitnya tidak mendapatkan diagnosis terhadap keresahan dan kemurungan sehinggalah mereka mengalami simptom-simptom fizikal.

Antara simptom-simptom fizikal tersebut termasuklah kesukaran untuk tidur, kerisauan yang melampau, sakit dada, pening kepala, rasa letih tanpa sebab fizikal yang kukuh.

Ini menunjukkan bahawa ramai diantara pesakit-pesakit ini sebenarnya tidak menyedari bahawa mereka sedang men

Kesimpulan

Jika anda pernah mempunyai stigma atau persepsi yang sama terhadap pesakit mental seperti yang dinyatakan di atas, anda mesti mengubahnya mulai hari ini.

Banyakkan pembacaan dan pendedahan terhadap
isu-isu yang berkaitan kesihatan mental
.

Kesedaran seperti ini sedikit sebanyak akan membantu mengubah persepsi negatif yang telah membelenggu masyarakat sejak sekian lama.


Ini Cara Menangani Penyakit Tangan Kaki & Mulut (HFMD), Barulah Anak Tak Merengek

Penyakit tangan kaki dan mulut atau HFMD mudah menjangkiti si kecil. Teruskan membaca artikel ini untuk mengetahui cara menangani HFMD.

Untuk mendapatkan lebih banyak info tentang Keibubapaan, sila dapatkannya
di sini.

Cara menangani HFMD: Fahami gejalanya

Jom kita ketahui secara ringkas mengenai penyakit ini.

Penyakit tangan, kaki, dan mulut
 adalah penyakit berjangkit yang biasa berlaku kepada kanak-kanak sebelum usia 5 tahun.

Ia berlaku disebabkan virus jenis Enterovirus terutamanya virus coxsackie.

Virus ini biasanya merebak antara pesakit melalui sentuhan dengan tangan atau permukaan yang dicemari najis.

Ia juga boleh tersebar
melalui air liur,
 najis atau rembesan pernafasan daripada mereka yang terjangkit.

Tanda awal HFMD
seperti simptom jangkitan virus lain, dengan demam dan masalah pernafasan.

Beberapa hari kemudian, lepuh mungkin muncul pada mulut (herpangina) dan mungkin menyakitkan kepada anak anda.

Jika anak anda berasa sakit
untuk menelan,
 mereka mungkin perlu dipujuk untuk makan dan minum.

Apabila ruam badan muncul sehari kemudian, HFMD bakal kebah. Simptom akan berkurang setelah seminggu.

Cara menangani HFMD

Jika anak anda mempunyai kes yang agak ringan, anda tidak perlu melakukan penjagaan berlebihan selain daripada mengawasi suhunya dan pastikan dia minum dan makan dengan cukup.

Walau bagaimanapun, jika anak anda mengalami kes HFMD yang teruk, mereka mungkin berasa sangat sakit.

Bersedia untuk memujuk
 anak anda untuk minum
 dengan mencukupi.

Selain itu, jangan berikan makanan yang masin, pedas, atau berasid kepada anak anda semasa mulutnya sakit.

Makanan lembut akan memudahkan bayi anda menelan. Minuman sejuk,
 ais krim,
dan ais pop juga boleh mengurangkan rasa tidak selesa.

Sekiranya doktor anda membenarkan, anda boleh memberikan anak anda dos acetaminophen yang sesuai (jika bayi berusia sekurang-kurangnya 3 bulan) atau ibuprofen (jika bayi berusia sekurang-kurangnya 6 bulan).

Jangan sekali-kali memberikan aspirin kepada kanak-kanak. Ia boleh membawa kepada
sindrom Reye,
 yang jarang berlaku tetapi boleh membawa maut.

Sekiranya anak anda berusia lebih daripada 12 bulan, tanya doktornya tentang ubat-ubat cecair yang berbeza untuk melegakan sakit mulutnya.

Ruam badan disebabkan HFMD tidak menyebabkan kegatalan, jadi rawatan sapuan tidak membawa perbezaan.

HMFD kebiasaannya boleh dikawal di rumah, melainkan anak anda menunjukkan tanda-tanda dehidrasi.

Perhatikan jika terdapat masalah mulut kering, dahaga yang melampau, pengeluaran air kencing berkurang dengan ketara dan kurang tenaga. Dalam hal ini, hubungi doktor anda.

Pencegahan penyebaran HFMD

Cara menangani HFMD dan mengurangkan penyebaran mana-mana virus yang terbaik adalah dengan menjaga kebersihan tangan. Ajarkan anak anda kebiasaan
mencuci tangan.

Amalkan juga tip berikut untuk mengurangkan risiko jangkitan kepada ahli keluarga yang lain:

Basuh tangan dengan sabun dan air sebelum dan selepas makan, dan selepas keluar daripada tandas

Elakkan berkongsi makanan, minuman, peralatan, tuala dan sikat gigi dengan orang lain

Elakkan menyentuh mata, hidung dan mulut dengan tangan yang tidak dicuci

Bersihkan mainan
 dan permukaan yang sering disentuh

Sekiranya terdapat kebimbangan mengenai penyakit HFMD, berundinglah dengan doktor bagi mendapatkan lebih kepastian.


Apakah itu Hiperakusis?

Definisi

Apa itu
 hiperakusis
?

Hiperakusis adalah gangguan dalam persepsi kenyaringan suara. Pesakit yang menderita hiperakusis mungkin kelihatan terlalu sensitif terhadap pelbagai bunyi, mendapati banyak bunyi yang tidak tertanggung serta bunyi kuat yang tak tertanggung.

Apakah kebarangkalian
 hiperakusis
?

Hiperakusis menjejaskan kedua kanak-kanak dan orang dewasa, tetapi dianggap sebagai penyakit yang jarang, berlaku hanya sekitar anggaran satu dalam 50,000 orang. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom bagi
hiperakusis?

Hiperakusis boleh bermula secara tiba-tiba atau berkembang secara beransur-ansur dari masa ke semasa.

Apabila seseorang yang mengalami keadaan ini mendengar bunyi, mereka boleh:

Merasa tidak selesa

Menutup telinga mereka atau cuba melepaskan diri dari bunyi bising

Rasa marah, tegang, tertekan, atau cemas

Mengalami rasa sakit – hiperakusis boleh menjadi sangat menyakitkan bagi sesetengah orang

Sesetengah orang menjadi takut bunyi dan mengelakkan situasi yang bising, menyebabkan mereka menjadi terpencil secara sosial. Sekolah dan suasana kerja juga boleh terkesan kerana ia boleh menjadi sangat sukar untuk menumpukan perhatian.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bilakah saya harus berjumpa doktor?

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca-punca

Apakah yang mengakibatkan
 hiperakusis
?

Punca hiperakusis masih tidak lagi jelas.

Faktor risiko

Apakah yang meningkatkan saya kepada risiko
hiperakusis
?

Hiperakusis telah dikaitkan dengan beberapa penyakit atau keadaan medikal lain, walaupun ramai orang dengan hiperakusis tidak mengalami masalah lain secara jelas.

Hiperakusis telah dikaitkan dengan:

Tinnitus – mendengar bunyi yang datang dari dalam tubuh anda, bukannya dari sumber luar

Hilang pendengaran – otak kadang-kadang boleh mengimbangi kurang pendengaran dengan menguatkan isyarat yang datang dari telinga

Kerosakan di telinga atau otak – termasuk dari kecederaan kepala, pembedahan telinga, pendedahan kepada bunyi kuat, penyingkiran tahi telinga, telinga melekat, dan jangkitan telinga yang berterusan

Migrain

Palsi Bell – sejenis paralisis muka

Penyakit Ménière – gangguan telinga dalam yang menyebabkan sensasi berputar (vertigo), tinnitus, dan kehilangan pendengaran

Depresi dan
post-traumatic stress disorder (ptsd)

Penyakit Addison – gangguan jarang pada kelenjar adrenal, yang terletak berhampiran buah pinggang dan menghasilkan hormon penting

Gangguan yang mempengaruhi otak – seperti sindrom Williams atau gangguan autisme spektrum

Hiperakusis juga boleh menjadi kesan sampingan ubat-ubatan tertentu. Jika anda mengambil apa-apa ubat, semak risalah yang disertakan untuk melihat jika hiperakusis disenaraikan sebagai kesan sampingan yang mungkin.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah
hiperakusis
 didiagnosis?

Ahli audiologi akan bermula dengan menjalankan pemeriksaan fizikal yang menyeluruh dan meminta dari pesakit tentang sejarah perubatan, termasuk soalan mengenai tempoh dan keterukan gejala. Ujian pendengaran atau audiogram akan dijalankan, iaitu graf yang menggambarkan keupayaan seseorang untuk mendengar bunyi pada frekuensi yang berbeza.

Walau bagaimanapun, penting untuk diperhatikan di sini bahawa kebanyakan orang yang mempunyai hiperakusis asli tidak mempunyai sebarang kehilangan pendengaran seperti yang diukur dan direkodkan pada audiogram. Mereka mungkin mengalami kesukaran mendengar ucapan dalam persekitaran yang bising atau dalam keadaan sukar mendengar, walaupun ujian pendengaran tidak menunjukkan kehilangan pendengaran. Ini kadangkala dipanggil disfungsi pendengaran atau kesukaran pemprosesan auditori.

Bagaimanakah
hiperakusis
 dirawat?

Tiada ubat atau pembedahan khusus yang boleh merawat hyperakusis, walaupun merawat sebarang punca yang mendasar dapat membantu menyelesaikan masalah.

Sekiranya tidak ada punca yang jelas, teknik pakar untuk membantu mengurangkan kepekaan anda terhadap bising mungkin akan disyorkan.

Rawatan mungkin melibatkan:

Terapi perilaku kognitif (cbt) – ini bertujuan untuk membantu anda meneroka dan mengubah cara anda berfikir tentang bunyi bising untuk mengurangkan kesengsaraan, menukar tabiat mengelakkan diri anda, dan membantu anda pulih dari simptom hiperakusis anda

Kaunseling dan pendidikan – untuk menyokong anda dan membantu anda mengetahui lebih lanjut mengenai hiperakusis anda

Terapi bunyi (desensitisation) – ini bertujuan untuk membantu desensitasi pendengaran anda selama beberapa bulan, menggunakan penjana suara khas sama ada diletakkan di dalam bilik atau di telinga anda (serupa dengan alat bantu pendengaran)

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas
hiperakusis
?

Gaya hidup dan kaedah pengubatan sampingan berikut mungkin membantu anda mengatasi hiperakusis:

Mempelajari teknik relaksasi

Mendengar muzik atau bunyi yang menenangkan

Tidak mengelakkan atau lari dari situasi bising

Tidak menggunakan penyumbat telinga atau muff (ini boleh membuat telinga anda lebih sensitif)

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Tip Penjagaan Kesihatan Sepanjang Bulan Ramadan

Selama sebulan, semua umat Islam akan menempuhi berpuasa
; menahan lapar dan dahaga untuk tempoh lebih 12 jam dan mungkin lebih daripada itu bagi sesetengah tempat dan tips penjagaan kesihatan sepenjang bulan Ramadan yang bakal dikongsikan dapat membantu anda menjalani pengalaman berpuasa lebih baik.

Sememangnya bulan puasa memberikan pelbagai manfaat kesihatan, tetapi ia hanya akan diperolehi jika penjagaan kesihatan harian juga dilakukan dengan cara yang menyihatkan.

Tips penjagaan kesihatan

 Jadual waktu makan

Kebiasaannya, kita akan mengambil hidangan makanan sebanyak tiga kali sehari.

Dan untuk bulan Ramadan, walaupun ada perbezaan waktu, anda seharusnya tetap mengambil tiga kali hidangan makanan, di mana pengambilan sahur adalah diibaratkan seperti sarapan, waktu berbuka puasa adalah untuk makan tengahari dan hidangan makan malam adalah pengambilan moreh, atau selepas bertarawih, tetapi jumlah pemakanan yang diambil haruslah berpatutan dan tidak berlebih-lebihan.

Dan sebaiknya,
tips penjagaan kesihatan yang baik pada bulan puasa ialah dengan pengambilan makanan yang tidak terlalu berat.

Pembahagian waktu pengambilan makanan adalah penting untuk memberikan badan peluang untuk mencerna makanan dengan sempurna dan mengelakkan sebarang masalah kepada sistem pencernaan.

Makanlah secara perlahan ketika berbuka puasa, usah gelojoh atau makan dengan cepat, kerana perbuatan ini berisiko menyebabkan
perut menjadi kembung
.

 Berbuka dengan makanan manis

Sememangnya ia merupakan satu perkara sunnah yang amat digalakkan untuk dilakukan ketika berbuka puasa.

Namun,
pemilihan makanan manis
 itu haruslah bersesuaian dan tidak mengandungi kandungan gula yang terlalu tinggi.

Ini kerana pengambilan makanan yang terlalu manis boleh mengakibatkan peningkatan kadar gula dalam darah meningkat secara mendadak.

Malahan, makanan yang terlalu manis boleh menurunkan keinginan untuk memakan makanan lain, yang lebih seimbang dan boleh memberikan lebih tenaga.

Jadi sebaiknya, mengambil buah-buahan manis, seperti kurma, mangga, tembikai, atau sebarang jus buah tanpa kandungan gula tinggi, pastinya menjadi pilihan yang lebih baik.

 Jumlah makanan

Ia adalah sesuatu yang biasa berlaku apabila berbuka puasa, jumlah makanan yang diambil adalah dalam kuantiti yang terlalu banyak.

Selalunya rasa lapar ketika berpuasa itu yang menyebabkan nafsu makan membuak-buak.

Sedangkan, ia adalah tindak yang sangat tidak menyihat, bukan sahaja kepada kesihatan tetapi juga kepada badan.

Seharian berpuasa menyebabkan
perut berada dalam keadaan kosong
, dan memakan makanan dalam jumlah yang banyak boleh menyebabkan kejutan kepada perut.

Ini sekali gus meningkatkan risiko untuk perut menjadi kembung dan cirit-birit. Jadi amalan yang terbaik ketika berbuka puasa, adalah dengan mengambil makanan dalam jumlah yang sedikit dan makanan yang tidak terlalu berat, seperti nasi.

 Bersenam

Melakukan aktiviti fizikal pada waktu siang ketika masih berpuasa mungkin akan menyebabkan anda
mengalami dehidrasi akibat peluh
yang keluar dan keletihan.

Tetapi berpuasa tidak bermakna anda harus melupakan terus aktiviti senaman anda selama sebulan.

Jika sebelum ini anda gemar bersenam pada waktu petang, mungkin pada bulan Ramadan ini, anda boleh melakukan aktiviti fizikal yang anda gemari selepas berbuka.

Sebaiknya satu atau dua jam selepas berbuka. Ini untuk membolehkan makanan yang anda ambil ketika berbuka dapat dicernakan dan memberikan anda tenaga untuk bersenam.


Peringatan Untuk Penghidap Penyakit Gout, Jauhi Dari Ambil 4 Jenis Makanan Ini

Gout adalah sejenis artiritis atau radang sendi. Ia dikatakan sebagai salah satu penyakit yang paling menyakitkan di dunia. Meskipun kadangkala hanya melibatkan sendi ibu jari kaki yang kecil, kesannya boleh berlaku pada seluruh anggota kaki sehingga tidak dapat berjalan. Sebab itu, anda harus tahu makanan pesakit gout yang tak boleh diamalkan.

Sekali anda terkena serangan gout, anda berisiko untuk mengalaminya sekali lagi. Bagi siapa yang pernah mengalaminya, sudah tentu tidak mahu mengulanginya lagi.

Selain ubat-ubatan untuk mengurangkan kadar asid urik, iaitu asid yang merangsang
serangan gout,
 anda juga perlu menjaga pemakanan sihat untuk mengelakkan serangan gout.

Apakah makanan yang perlu dielakkan?

Makanan pesakit gout yang perlu dielakkan

1. Makanan laut

Beberapa jenis
makanan laut
perlu dilelakkan. Antaranya ialah:

Ikan bilis

Tuna di dalam tin

Sardin di dalam tin

Mackerel di dalam tin

Kerang

Sotong

Udang

2. Makanan pesakit gout perlu elak –
Kekacang

Kekacang
 yang perlu dielakkan pula ialah:

Kacang putih

Kacang soya (termasuk tau fu fa)

Kacang dal

Petai

3.
Organ dalaman

Ini termasuk:

Hati

Jantung

Buah pinggang

Limpa

4.
Daging merah

Daging merah
 terutamanya daging kambing perlu dielakkan bagi pesakit gout.

Di atas adalah makanan yang mengandungi purine yang tinggi. Purine ditukarkan kepada asid urik yang boleh merangsang serangan gout. Selain mengurangkan makanan-makanan ini, pesakit gout juga perlu menurunkan berat badan untuk mendapatkan perlindungan yang menyeluruh.

Hello Health Group
 tidak menyediakan nasihat perubatan, diagnosis atau rawatan.


Bukan Lelaki Saja, Wanita Juga Boleh Alami Masalah Orgasma Pramatang!

Tahukah anda wanita juga boleh mengalami masalah klimaks awal?

Ini salah satu masalah dalam kalangan wanita yang kurang mendapat perhatian jika dibandingkan dengan isu ejakulasi pramatang lelaki.

Wanita yang mengalami masalah ini jadi amat sensitif walaupun dengan sentuhan yang sedikit.

Mereka terus mencapai klimaks walaupun baru sahaja bersentuhan dengan pasangan.

Perkara ini mungkin tidak akan menjadi masalah jika berlaku sekali sekala.

Namun, jika ia kerap berlaku dan boleh menyebabkan wanita tersebut sukar untuk melakukan hubungan seks dengan aman, maka ia dikategorikan sebagai sebuah penyakit!

Jom baca artikel di bawah untuk kenali lebih mendalam lagi masalah orgasma pramatang yang menghantui sesetengah golongan kaum hawa ini.

Baca lebih lanjut tentang Kesihatan Seksual
di sini.

Wanita ‘puas’ awal mungkin hadapi tekanan perasaan

Selalunya kita hanya dengar
lelaki sahaja yang ‘pancut awal’
. Tapi, boleh ke wanita pun klimaks awal?

Ya, masalah cepat orgasma sebenarnya turut menghantui kaum wanita! Keadaan orgasma terlalu cepat pada wanita adalah
sama dengan masalah ejakulasi pramatang lelaki.

Apabila seorang wanita ‘habis’ awal, sukar untuknya meneruskan hubungan kelamin kerana nafsunya yang sudah terpadam.

Selain itu, wanita yang sudah mencapai klimaks juga mempunyai vagina yang lebih sensitif. Kadang-kadang, hubungan seksual selepas orgasma boleh jadi sangat menyakitkan.

Klimaks terlalu awal
 bukan sahaja akan jadi masalah, malah boleh buatkan wanita rasa gelisah, rendah diri dan tidak puas ketika melakukan seks.

Memang benar, siapa tak suka rasa puas ketika berasmara. Namun, jika terlalu awal orgasma, bagaimana pula dengan kepuasan pasangan?

Ini merupakan kerisauan terbesar milik wanita dengan
premature orgasm
 atau orgasma pramatang yang menghantui 3% daripada semua wanita di seluruh dunia.

Wanita klimaks awal – masalah seks wanita yang selalu dipandang enteng

Masalah wanita orgasma awal malangnya tidak mendapat perhatian yang sama seperti ejakulasi pramatang lelaki.

Masalah ini kerap terlepas pandang kerana
lebih ramai wanita yang mempunyai masalah untuk klimaks
.

Jarang untuk kita dengar wanita mempunyai masalah orgasma pramatang.

Selain itu, wanita juga mungkin tidak mahu berasmara atas alasan tidak ada
mood
. Tidak ada keinginan untuk berasmara merupakan punca utama wanita tidak mahu melakukan seks.

Menurut Carvalho, hampir tiada langsung kajian yang menyentuh tentang masalah wanita yang mempunyai masalah klimaks dengan sentuhan yang minimal.

Oleh itu, dalam kajiannya, Carvalho telah menjalankan tinjauan ke atas 510 wanita Portugis berusia 18-45 tahun.

Dapatan beliau mendedahkan bahawa kebanyakan wanita pernah mengalami orgasma lebih awal daripada apa yang mereka harapkan.

Daripada keseluruhan wanita yang mengambil bahagian, 14% wanita melaporkan selalu mengalami orgasma terlalu awal.

Tambah lagi, 3% daripada wanita tersebut dikesan mengalami orgasma pramatang.

Wanita yang mempunyai orgasma pramatang selalunya akan klimaks dalam masa yang singkat dan tidak boleh mengawal orgasma sendiri.

Selain itu, menurut
Universiti of Chicago 2005 National Health and Social Life Survey
, 10% daripada wanita melaporkan bahawa mereka juga mengalami masalah klimaks dengan terlalu cepat.

Kajian ini menyokong dapatan Carvalho bahawa masalah orgasma pramatang dalam kalangan wanita bukanlah sesuatu yang luar biasa.

Wanita yang mempunyai masalah ini selalunya akan
rasa stres terhadap aktiviti seksual mereka.

Mereka juga selalunya mengelak berjumpa dengan doktor kerana masalah malu yang menebal.

Anda juga mungkin berminat:

Pssttt! Rahsia Seks Kencang Ada Di Kamar Tidur, Baca Ini!

Gelisah & Sedih: Emosi Rasa Terganggu Selepas Seks? Mungkin Ini Puncanya

Wanita jangan abaikan masalah capai klimaks

Kajian mendapati seramai 9.1% lelaki dan 13.4% wanita berumur 16- 21 tahun melaporkan mempunyai masalah dalam hubungan seksual mereka dalam masa 3 bulan ataupun lebih.

Masalah yang paling besar untuk kaum lelaki ialah klimaks terlalu awal (4.5%), manakala wanita pula sukar untuk mencapai orgasma (6.3%).

Namun, hanya 1/3 sahaja daripada lelaki dan wanita yang mempunyai masalah ini bertindak berjumpa dengan profesional.

Individu yang mengalami masalah dalam hubungan seksual tak perlu malu untuk mendapatkan nasihat doktor.

Jika dibiarkan, individu yang berdepan masalah ini boleh alami tekanan perasaan akibat kesukaran untuk memuaskan pasangan.

Selalunya, masalah berkaitan dengan prestasi di ranjang lebih banyak memberi impak kepada lelaki berbanding wanita.

Walau bagaimanapun, bagi wanita, ia bukanlah isu yang boleh menjurus kepada depresi atau keresahan seperti yang dirasakan oleh kebanyakan lelaki.

Kebanyakan wanita mengakui mereka klimaks terlalu awal kerana rasa teruja untuk bersama dengan pasangan mereka.

Selain itu, mereka juga mungkin telah terlalu lama berpisah dan tidak melakukan hubungan seks untuk jangka masa yang panjang.

Walau bagaimanapun, bagi wanita yang benar-benar mengalami masalah orgasma pramatang ketika melakukan seks, mereka mungkin rasa tertekan.

Ini kerana mereka tidak berupaya memuaskan pasangan ketika bersenggama.

Jika anda perlukan nasihat yang lebih lanjut, lawatilah doktor yang bertauliah berdekatan anda untuk konsultasi. Mereka mampu membantu anda menyelesaikan permasalahan ini.


Selalu Sangat Kena Senggugut? Atasinya Dengan 8 Cara Ini!

Apabila bercakap tentang kedatangan darah
period
, perkara paling mengerikan bagi wanita tentunya adalah senggugut. Tapi, usah bimbang! Senggugut yang selalu datang bersama-sama dengan kitaran haid anda itu boleh diatasi melalui beberapa tip ini.

Definisi Darah
Period
 & Senggugut

Senggugut merupakan sebahagian normal kitaran haid bagi kebanyakan wanita
1
. Umumnya, kesakitan ini melibatkan kekejangan otot pada perut dan ia boleh merebak ke bahagian belakang badan mahupun paha.

Tempoh dan tahap keseriusan senggugut boleh berbeza-beza bagi wanita. Ada yang mengalami rasa sakit yang biasa namun berpanjangan. Tetapi ada juga yang mengalami kekejangan sengit yang singkat, namun amat menyakitkan
1
.

Pastinya anda terfikir apakah punca yang
mengakibatkan rasa sakit senggugut
 berlaku, bukan? Adakah ia didasari oleh sebarang faktor tertentu? Ayuh kita semak jawapannya!

5 Faktor Yang Meningkatkan Risiko Senggugut Dalam Kitaran Darah
Period

Senggugut berlaku apabila dinding otot rahim mengetat, lalu terjadinya kontraksi ringan yang berterusan pada rahim
1
. Pun begitu, ia mungkin tidak dirasai oleh kebanyakan wanita.

Dalam tempoh kitaran haid, dinding rahim akan mula menguncup dengan lebih kuat untuk membantu lapisan luar rahim jatuh dan menjadi sebahagian daripada darah
period
 anda. Apabila dinding rahim itu berkontraksi, ia memampatkan saluran darah yang melapisi rahim. Keadaan ini secara tidak langsung akan memutuskan bekalan darah dan bekalan oksigen ke rahim
1
.

Tanpa oksigen, tisu pada rahim pula akan melepaskan bahan kimia yang mencetuskan rasa sakit. Itulah kesakitan senggugut yang anda rasa setiap bulan! Bukan itu sahaja, pelepasan bahan kimia itu juga mengandungi bahan lain yang dikenali sebagai prostaglandin.

Bahan kimia ini akan mendorong otot rahim untuk berkontraksi dengan lebih banyak dan akan meningkatkan rasa sakit yang anda alami
1
. Walau bagaimanapun, masih tidak diketahui mengapa terdapat wanita yang mengalami senggugut teruk berbanding wanita lain.

Akan tetapi, situasi tersebut dipercayai mungkin berlaku kerana peningkatan pengeluaran prostaglandin yang mengakibatkan kontraksi lebih kuat.

Faktor risiko untuk mengalami senggugut

Berikut antara faktor kecenderungan untuk anda mengalami kekejangan (senggugut) setiap kali tibanya kitaran haid
2
:

Kedatangan darah
period
pertama pada usia muda, iaitu sebelum umur 11 tahun

Anda berusia bawah 30 tahun

Anda mengalami darah
period
 yang banyak pada setiap bulan

Kitaran haid tidak teratur

Mempunyai sejarah keluarga yang turut mengalami senggugut

Mempunyai tabiat merokok

9 Simptom Senggugut

Oleh sebab senggugut adalah kesakitan yang melibatkan bahagian abdomen, maka ramai yang terkeliru dan menganggap ia sebagai sakit perut biasa. Bagi memudahkan anda, berikut kami senaraikan beberapa simptom senggugut.

Selain kekejangan pada bahagian bawah perut, anda juga mungkin mengalami gejala
2
 seperti:

Kesakitan pada bahagian bawah belakang badan

Rasa sakit dari bahagian kaki atas ke bawah

Loya

Muntah

Cirit-birit

Sakit kepala

Mengalami kerengsaan

Badan terasa lemah

Wujud risiko untuk pengsan (dalam kes senggugut teruk)

Faktor Lain Punca Senggugut

Jangan terkejut! Sebenarnya ada perkara lain yang turut boleh menyebabkan anda mengalami senggugut pada setiap kitaran haid. Antaranya adalah seperti berikut:

Keadaan perubatan

Ia jarang untuk terjadi, namun keadaan perubatan tertentu turut boleh mengakibatkan kekejangan haid
1
. Selalunya, masalah perubatan ini cenderung mempengaruhi wanita lebih berusia dalam lingkungan 30 hingga ke 45 tahun.

Antara masalah kesihatan yang menyebabkan senggugut termasuklah:

Endometriosis
 – Keadaan di mana sel yang biasanya melapisi rahim berkembang pada bahagian tubuh lain seperti tiub fallopio dan ovari
3
. Sel-sel ini mengakibatkan senggugut yang teruk

Fibroid
 – Ketumbuhan (tumor) bukan barah yang boleh tumbuh di dalam atau sekitar rahim serta boleh menjadikan darah
period
 banyak dan menyakitkan
4

Penyakit radang pinggul (PID)
 – Keadaan di mana rahim, tiub fallopio serta ovari dijangkiti bakteria daripada faraj
5
 dan mengakibatkan pendarahan teruk semasa haid

Adenomiosis
 – Berlaku apabila tisu yang biasanya melapisi rahim mula tumbuh pada dinding otot rahim, sekali gus menjadikan kitaran haid menyakitkan
6

Alat kontraseptif

Tahukah anda, peranti intrauterin (IUD) turut boleh menyebabkan kekejangan haid
1
, terutamanya pada beberapa bulan pertama setelah dimasukkan?

Selalunya, corak kesakitan senggugut yang berkaitan dengan keadaan perubatan atau IUD agak berbeza daripada faktor risiko lain. Contohnya, kesakitan lebih teruk atau berlangsung dengan lebih lama daripada biasa.

Anda mungkin turut mengalami simptom seperti:

Tempoh kitaran haid yang tidak teratur

Berlaku pendarahan antara tempoh haid

Mengalami keputihan tebal atau berbau busuk

Berdepan kesakitan semasa melakukan hubungan seks

Jika keadaan ini berterusan, anda disaran untuk mendapatkan pemeriksaan doktor.

Durasi Senggugut Sepanjang Kedatangan Darah
Period

Kekejangan biasanya bermula selepas pendarahan datang. Pun begitu, ada juga wanita yang mengalaminya beberapa hari sebelum kitaran haid. Ia akan berlangsung selama 48 hingga 72 jam.

Jangan terkejut, kadang-kadang, kesakitan ini boleh bertahan lebih lama daripada itu
1
. Kesakitan yang teruk selalunya berlaku ketika anda mengalami pendarahan berat.

Kanak-kanak perempuan yang sudah mencapai akil baligh akan mengalami kesakitan ini saat kedatangan darah
period
 pertama. Sekiranya senggugut yang dialami tidak didasari oleh sebarang masalah, ia akan beransur kurang seiring peningkatan usia.

Kebanyakan wanita turut mengatakan senggugut semakin kurang berlaku apabila mereka sudah mempunyai anak.

Tip Merawat & Mencegah Senggugut

Jika senggugut ringan yang dialami, anda mungkin tidak berdepan sebarang masalah. Sebaliknya, kekejangan yang teruk pastinya menjejaskan kehidupan seharian.

Bertenang, terdapat beberapa kaedah yang boleh dicuba
7
 anda untuk mengurangkan senggugut itu seperti:

 Berhenti merokok

Tabiat merokok boleh meningkatkan kesakitan senggugut.

 Bersenam

Menjadi satu kebiasaan untuk bermalas-malasan semasa haid. Pun begitu sebenarnya, kekal aktif dapat mengurangkan kekejangan haid.

 Haba panas

Meletakkan mampatan panas atau botol air panas (pastikan dibalut tuala kecil) pada bahagian bawah perut boleh mengurangkan rasa sakit yang dialami.

 Mandian air suam

Anda boleh mandi dengan air suam bagi melegakan kesakitan senggugut serta membolehkan tubuh berehat.

 Urutan

Urutan ringan pada sekitar bawah perut boleh meredakan kesakitan bulanan ini.

 Teknik relaksasi

Aktiviti santai, seperti yoga atau pilates dapat membantu mengalihkan perhatian dari perasaan sakit dan ketidakselesaan.

 Ubat tahan sakit

Anda juga boleh mengambil ubat tahan sakit seperti ubat anti-radang
nonsteroid
(NSAID) yang dipreskripsi. Selain melegakan kesakitan, NSAID boleh mengurangkan jumlah prostaglandin yang dihasilkan oleh rahim bersama kesan-kesannya.

Kekejangan yang dialami turut akan berkurangan kesan daripada pengambilan ubat tahan sakit sebiji sehari yang diambil sehari sebelum hari pertama kedatangan darah
period
 atau ketika mengalami simptom senggugut
8
.

Walau bagaimanapun, jika anda mempunyai masalah ulser atau sebarang keadaan kesihatan yang melibatkan perut, pendarahan atau penyakit hati, elakkan pengambilan ubat tahan sakit NSAID. Bahkan, individu dengan alahan kepada aspirin juga tidak boleh mengambilnya.

Jika wujud sebarang kebimbangan atau pertanyaan lanjut mengenai ubat tahan sakit, dapatkan pengesahan daripada doktor atau profesional perubatan.

 Pil kontraseptif

Jika peranti intrauterin boleh menyebabkan kesakitan haid, pil kontraseptif pula mungkin dapat meredakan kesakitan senggugut saat kedatangan darah
period
 dengan menipiskan lapisan rahim dan mengurangkan jumlah prostaglandin yang dihasilkan tubuh
9
.

Lapisan rahim yang menipis bermaksud otot-otot rahim tidak perlu berkontraksi dengan banyak, malah haid juga menjadi lebih ringan. Sekiranya pil kontraseptif tidak sesuai dengan diri anda, penggunaan implan atau suntikan kontraseptif adalah alternatif terbaik.

Merujuk Pakar

Apa yang pastinya, senggugut yang dialami setiap kali kitaran haid ini tidak akan mempengaruhi kesuburan. Tetapi jika ia melibatkan masalah perubatan, ia boleh menjejaskan kesuburan anda
1
.

Namun sekiranya senggugut tidak berkurangan setelah 3 bulan menjalani rawatan dengan ubat tahan sakit atau alat kontraseptif hormon yang sesuai, doktor boleh merujuk anda kepada pakar, yang biasanya adalah pakar sakit puan. Ini untuk ujian dan pemeriksaan selanjutnya untuk mengenal pasti jika ada keadaan perubatan yang mendasari.

Apa yang penting adalah jangan merana dalam diam. Dapatkan rawatan yang bersesuaian. Semoga perkongsian ini berguna!


Sedih Bila Doktor Sahkan Hamil Luar Rahim, Semak 11 Ini Mungkin Puncanya!

Pernah dengar mengenai kehamilan luar rahim? Apakah sebenarnya punca mengandung luar rahim dan adakah ia boleh mempengaruhi kesuburan wanita untuk kehamilan akan datang?

Untuk mendapatkan lebih banyak info tentang kehamilan, sila dapatkannya
di sini.

Kehamilan ektopik

Hamil di luar rahim
 atau turut dikenali sebagai
kehamilan ektopik
 paling kerap
berlaku pada tiub fallopio.

Ia merupakan saluran yang membawa telur daripada ovari ke rahim. Jenis kehamilan ini biasanya disebut sebagai kehamilan tiub (
tubal pregnancy
).

Kadangkala, wujud risiko untuk kehamilan ektopik ini berlaku pada bahagian tubuh yang lain seperti ovari, rongga perut atau bahagian bawah rahim (serviks) – yang menghubungkan ke faraj.

Umumnya, mana-mana wanita yang
aktif secara seksual
 pada usia subur berisiko untuk mengalami kehamilan jenis ini.

Pun begitu, adakah terdapat punca mengandung luar rahim yang boleh dikenal pasti?

Punca mengandung luar rahim

Selalunya sebab yang mendasari kehamilan luar rahim tidak dapat ditentukan.

Walau bagaimanapun, keadaan-keadaan berikut dikatakan boleh menjadi kemungkinan punca mengandung luar rahim, antaranya:

1. Sejarah kehamilan ektopik

Terdapat peningkatan untuk berulang lagi masalah kehamilan luar rahim bagi
wanita yang pernah melaluinya pada kandungan terdahulu
.

2. Rawatan kesuburan

Wujud kemungkinan untuk masalah kehamilan ini terjadi disebabkan oleh pemindahan embrio
semasa rawatan IVF
.

Ini kerana, sebagai contoh keadaan, embrio boleh masuk ke bahagian tiub fallopio semasa proses implantasi.

3. Peningkatan usia

Terdapat peningkatan risiko kehamilan ektopik untuk
wanita yang hamil pada usia lebih tua
.

4. Penyakit keradangan pelvis (PID)

Ini adalah salah satu faktor risiko kehamilan luar rahim, lazimnya disebabkan oleh
jangkitan kelamin (STD) seperti klamidia
.

5. Pembedahan tubal

Seseorang individu menjalani sebarang prosedur
pembedahan berkaitan tiub fallopio
 seperti pensterilan.

6. Endometriosis

Ini adalah keadaan di mana sel yang melapisi rahim tumbuh di tempat lain di dalam tubuh.

Dalam masa yang sama, ia masih bertindak balas terhadap
kitaran haid
 setiap bulan dan mengalami pendarahan walaupun tidak ada jalan keluar daripada tubuh.

Walau bagaimanapun, tidak diketahui mengapa
endometriosis boleh menjadi punca
 mengandung luar rahim.

7. Pembedahan abdomen

Sebarang prosedur pembedahan terdahulu melibatkan perut seperti
pembedahan caesarean
 atau apendiks.

8. Peranti Intrauterin (IUD)

Gegelung
mencegah kehamilan
 yang diletakkan di rahim tetapi kurang berkesan untuk mencegah kehamilan di tiub fallopio.

9. Pil mini (pil progesteron sahaja)

Jenis pil ini boleh mengubah pergerakan pada tiub fallopio, contohnya melibatkan kemampuan telur untuk bergerak melaluinya.

10. Kontraseptif kecemasan

Tidak mustahil untuk berlaku kehamilan luar rahim dalam kitaran yang sama walaupun setelah berusaha mencegahnya (dengan pil kecemasan).

11. Tabiat merokok

Berdasarkan penyelidikan oleh University of Edinburgh menunjukkan,
wanita yang merokok
 mempunyai peningkatan kadar protein PROKR1 dalam saluran fallopio.

Protein ini umumnya berperanan membantu
implantasi kehamilan pada rahim
.

Namun, apabila protein ini terdapat pada tiub fallopio, ia boleh menyekat proses tumbesaran telur. Keadaan ini sekali gus menyebabkan risiko kehamilan luar rahim berlaku adalah tinggi.

5 perkara BUKAN punca mengandung luar rahim

Berikut adalah beberapa salah faham mengenai kehamilan ektopik ini, iaitu:

#Kehamilan luar rahim keadaan diwarisi

Ini adalah salah faham yang perlu dibetulkan kerana mengandung luar rahim tidak boleh diwarisi daripada ibu bapa.

Risiko anda tidak akan meningkat walaupun ada ahli keluarga terdekat yang mengalaminya.

#Keguguran ada hubung kait dengan kehamilan ektopik

Kehilangan kandungan
 adalah kejadian biasa terjadi pada 1 daripada 5 kehamilan
pada trimester pertama
 (minggu ke-12 kandungan).

Walau bagaimanapun, kedua-dua keadaan ini langsung tidak mempunyai kaitan antara satu sama lain.

#Pengguguran ada kaitan dengan kandungan luar rahim

Melakukan pengguguran
 kandungan adalah keputusan besar yang dibuat berdasarkan keadaan tertentu pada masa kejadian.

Tetapi percayalah keputusan yang dibuat itu tidak mempunyai hubung kait langsung dengan kejadian kandungan ektopik yang dialami.

#Bersenam dan bersukan

Amalan bersenam atau bersukan dalam kalangan ibu hamil adalah sangat digalakkan dan ia langsung tidak mempunyai kaitan sebagai punca mengandung luar rahim.

#Menaiki kapal terbang penyebab kehamilan luar rahim

Walaupun sememangnya seorang ibu hamil tidak digalakkan untuk menaiki penerbangan, n
amun tidak ada bukti sama sekali yang boleh mengaitkan kehamilan ektopik dengan menaiki kapal terbang.

Mengandung semula selepas kehamilan luar rahim

Kehilangan kehamilan selalunya sukar, tidak kira berapa awal ia berlaku.

Anda boleh mengekspresikan kesedihan atas kehilangan tersebut dan dapatkan sokongan yang diperlukan untuk terus tabah dan kuat melalui ujian ini.

Walau bagaimanapun, jika anda mempunyai
kebimbangan tentang kesuburan
 selepas mengalami kehamilan luar rahim, percayalah ini adalah keadaan biasa.

Mengalami kehamilan ini tidak bermakna anda tidak boleh mendapatkan kandungan normal.

Cuma terdapat risiko kecil yang mungkin akan dialami seperti:

Kesukaran untuk hamil
 kembali

Wujud kecenderungan untuk mengalami kehamilan ektopik lagi

Sekiranya hamil lagi, pastikan doktor mengetahui bahawa anda pernah mengalami kehamilan ektopik sebelum ini.

Ujian berkala pada minggu awal kehamilan dapat mengesan masalah lebih awal dan mengetahui kondisi kehamilan normal.